ការសំភាសន៍របស់អ៊ុំស្រី ជុំ គឹមរឿន

ក៖ អ្នកដែរសំភាសន៍គេមានឈ្មោះថា ជាង​ស៊ីអ៊ាវ

ខ៖ អ្នកដែរអោយគេសំភាសន៍មានឈ្មោះថា ជុំ គឹមរឿន៕

ការសង្ខេបប្រវត្តិរបស់អ៊ុំស្រី ជុំ គឹមរឿន

អ៊ុំស្រី ជុំ គឹមរឿន មានអាយុ61ឆ្នាំ នៅក្នុងឆ្នាំ2018

អ៊ុំស្រី ជុំ គឹមរឿន មានភេទស្រី

អ៊ុំស្រី ជុំ គឹមរឿន មានទីលំនៅបច្ចុប្បន្ននៅភូមិព្រែកតានូ សង្កាត់ចាក់អង្រែលើ ខ័ណ្ឌចំការមន នៅរាជធានីភ្នំពេញ

ក៖ ចឹងជាដំបូងខ្ញុំសូមអរគុណច្រើនអ៊ុំដែរបានអោយខ្ញុំសំភាសន៍ពីប្រវត្តិរបស់អ៊ុំ ហើយការសំភាសន៍ នេះត្រូវបានរៀបចំឡើងដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅ ជំនាន់ក្រោយៗពួកគាត់បានស្គាល់ពីប្រវត្តិរបស់ឪពុកម្ដាយ នឹងប្រវត្តិរបស់ដូចតា ចឹងនៅពេលដែរខ្ញុំបាន សំភាសន៍អ៊ុំហើយខ្ញុំនឹងដាក់ការសំភាសន៍មួយនេះទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងហាសអ៊ុំ ចឹងតើអ៊ុំយល់ព្រមដើម្បីអោយខ្ញុំដាក់ការសំភាសន៍ មួយនេះទៅក្នុងវេបសាយរបស់សាលាដែរទេអ៊ុំ?

ខ៖ ខ្ញុំយល់ព្រម

ក៖ អ៊ុំអាចសុំនិយាយអោយរៀងលឺតិចចឹងណាស់ដោយសារតែខ្ញុំសុំថតសំលេងដែរចឹងហាស?

ខ៖ នឹងហើយៗៗ

ក៖ បាទចឹងសំរាប់ខ្ញុំជាអ្នកដែរសំភាសន៍អ៊ុំខ្ញុំមានឈ្មោះថា ជាង ស៊ីអ៊ាវ ហើយថ្ងៃខែដែរខ្ញុំបានសំភាសន៍អ៊ុំមួយនេះត្រូវបាន ធ្វើឡើងនៅថ្ងៃទី16​ ខែ3 ឆ្នាំ2018 សំភាសន៍នៅភូមិព្រែកតានូ1

ខ៖ នឹងហើយៗៗត្រូវ

ក៖ សង្កាត់អីគេដែរអ៊ុំ?

ខ៖ សង្កាត់ចាក់អង្រែលើ

ក៖ នៅសង្កាត់ចាក់អង្រែលើ នឹងនៅខ័ណ្ឌចំការមក នៅរាជធានីភ្នំពេញ ចឹងសំរាប់ឈ្មោះពេញរបស់អ៊ុំ នឹងមានឈ្មោះអីគេដែរអ៊ុំ?

ខ៖ ខ្ញុំឈ្មោះ ជុំ គឹមរឿន

ក៖ អូ៎!ចុះមានឈ្មោះហៅក្រៅទេអ៊ុំ?

ខ៖ ហៅជុំ ស្រីរដ្ឋ

ក៖ នឹងឈ្មោះហៅក្រៅរបស់អ៊ុំណអ៊ុំ?

ខ៖ នឹងហើយឈ្មោះហៅក្រៅ

ក៖ ចុះកាលពីក្មេងនឹងមាននរណាហៅឈ្មោះអ៊ុំអីផ្សេងពីនឹងទៀតទេអ៊ុំ?

ខ៖ កាលពីជំនាន់អាពតនឹងខ្ញុំប្ដូរឈ្មោះ

ក៖ អ៊ុំបានដាក់ឈ្មោះអីគេដែរទៅអ៊ុំ?

ខ៖ ខ្ញុំប្ដូរឈ្មោះទៅជាឈ្មោះមិត្តឯម

ក៖ ឈ្មោះមិត្តឯម ចុះកាលពីក្មេងពីមុនជំនាន់ពលពតនឹងទៀតអ៊ុំមានឈ្មោះអីគេដែរទៅអ៊ុំ?

ខ៖ ខ្ញុំមានឈ្មោះតែមួយនឹងមានឈ្មោះតែជុំ គឹមរឿននឹង នឹងហើយដល់ពេលដែរយើងទៅនៅអាពតនឹង ទៅក៏យើង

ក៖ ប្ដូរឈ្មោះមែនទេអ៊ុំ?

ខ៖ ក៏យើងនៅក្នុងមណ្ឌលក៏យើងប្រែឈ្មោះទៅណាស់

ក៖ បាទរហូតទាល់តែយើងដាច់ពលពតនឹងបានយើងដាក់ឈ្មោះដដែរវិញ?

ខ៖ នឹងហើយបានយើងដាក់ឈ្មោះកំណើតវិញនឹង

ក៖ អូ៎!បាទអ៊ុំចុះសព្វថ្ងៃនឹងអ៊ុំអាយុប៉ុន្មានដែរអ៊ុំ?

ខ៖ ខ្ញុំអាយុ61ឆ្នាំនឹង

ក៖ អ៊ុំអាយុ61ឆ្នាំណអ៊ុំ ចុះអ៊ុំកើតនៅថ្ងៃខែឆ្នាំណាដែរអ៊ុំមានចងចាំទេ?

ខ៖ ទេគុណមើលទៅពេលនឹងខ្ញុំអត់ទាន់មានក្រដាស់ខ្ញុំភ្លេចបាត់ហើយយូរដែរហើយនឹង ផ្ទះវារើសទៅនេះរើសទៅនោះទៅវាមិនបានចងចាំទេ

ក៖ អូ៎!បាទអ៊ុំចឹងអ៊ុំអាយុ57ឆ្នាំមែនទេអ៊ុំ?

ខ៖ កាលពីសព្វថ្ងៃនឹងហោសអាយុ61ឆ្នាំ

ក៖ អូ៎!អាយុអ៊ុំ61ឆ្នាំហោសអ៊ុំ?

ខ៖ អើរនឹងហើយអាយុ61ឆ្នាំនឹងសព្វថ្ងៃនឹង

ក៖ ចឹងអ៊ុំអាយុ61ឆ្នាំចឹងអ៊ុំកើតនៅឆ្នាំ1957អ៊ុំ?

ខ៖ អើរនឹងហើយៗៗនឹង

ក៖ ប៉ុន្តែអ៊ុំមានដឹងថ្ងៃខែទេអ៊ុំ?

ខ៖ អើរខ្ញុំគ្មានបានចងចាំទេក្មួយអើយ ចង់អោយខ្ញុំទៅរកទេ

ក៖ ទេមិនអីទេបើរកមិនឃើញក៏មិនអីដែរ

ខ៖ មានតើនឹងហាស

ក៖ មានហោសបើមានអាចយកមកអាចមើលវា?

ខ៖ ចាំទៅរកមើលវាសិនចឹង

ក៖ ចឹងសំរាប់ឆ្នាំច័ន្ទគតិអ៊ុំមានឆ្នាំអីគេដែរអ៊ុំលក្ខណះឆ្នាំជូត ឆ្លូវ ខាល ថោះហាស?

ខ៖ អ៊ុំឆ្នាំរកានឹងហើយៗៗ

ក៖ អ៊ុំឆ្នាំរកា ចុះអ៊ុំកើតនៅណាដែរអ៊ុំ?

ខ៖ អ៊ុំកើតនៅកំពង់ចាមនឹង

ក៖ នៅភូមិអី ឃុំអីគេដែរអ៊ុំ?

ខ៖ អើរឃុំនឹងវាភ្លេចប៉ុន្តែថាកាលណុងធ្វើជាប្រវត្តិរូបនឹងនៅភូមិកំពង់រលីង

ក៖ ភូមិកំពង់រលីង ចុះឃុំងីគេដែរអ៊ុំ?

ខ៖ នឹងហើយៗៗនៅសង្កាត់កោះរកា​ ស្រុកកំពង់សៀមនឹងនៅ ខេត្តកំពង់ចាម

ក៖ អូ៎!ចឹងអ៊ុំនៅកោះរកាណអ៊ុំ?

ខ៖ នឹងហើយចាៗៗនឹងនៅណុង

ក៖ បាទអ៊ុំចុះអ៊ុំមានបងប្អូនចុះនួនប៉ុន្មាននាក់ដែរអ៊ុំ?

ខ៖ អូ៎!បងប្អូនរបស់អ៊ុំច្រើនណាស់ក្មួយអើយមាន12នាក់ប៉ុន្តែបែកគ្នាអស់ហើយនឹង

ក៖ ប៉ុន្តែគាត់សព្វថ្ងៃនឹង?

ខ៖ ថាចេះនឹងបើយើងនិយាយពីដើមមកហាសណាស់គ្រាន់ថាសព្វថ្ងៃនឹងវានៅអត់ជុំគ្នាទេគ្រាន់តែវានៅ នៅបែកគ្នាឆ្ងាយៗៗចឹងទៅណាស់ ខ្លះគេស្លាប់ទៅ ខ្លះគេអីចឹងទៅខ្លះគេនៅរស់អីចឹងទៅណាស់ ប៉ុន្តែបងប្អូនច្រើនណាស់

ក៖ ប៉ុន្តែមាននៅរស់ទាំងអស់រឺមួយក៏មាននៅរស់ខ្លះ នឹងស្លាប់ខ្លះដែរអ៊ុំ?

ខ៖ មានស្លាប់ដែរនឹងមានស្លាប់ខ្លះនឹងហើយ

ក៖ មានស្លាប់ប្រហែលជាប៉ុន្មាននាក់ហើយរស់នឹងប្រហែលជាប៉ុន្មាននាក់ដែរទៅអ៊ុំ?

ខ៖ មើលមាន2នាក់ទៅ3នាក់ហោស

ក៖ ដែរស្លាប់ហោសអ៊ុំ?

ខ​៖ នឹងហើយៗៗនឹងសព្វថ្ងៃនឹងនៅសល់9នាក់នឹង

ក៖ នៅ9នាក់ចឹងអ៊ុំជាកូនទីប៉ុន្មានដែរអ៊ុំ?

ខ៖ អ៊ុំជាកូនទី3នឹង

ក៖ អ៊ុំជាកូនទី3 ចុះមានស្រីប៉ុន្មាននាក់ ហើយនឹងមានប្រុសប៉ុន្មាននាក់ដែរអ៊ុំ?

ខ៖ ហេ៎!មានស្រីច្រើនដែរនឹងហាស ដូចជាមានស្រី6នាក់ដែរនឹងហាស ហើយប្រុសនឹងដូចជា5នាក់ ចឹងទៅណាស់

ក៖ បាទអ៊ុំចឹងអ៊ុំកើតនៅថ្ងៃទី11 ខែមេសា នៅឆ្នាំ1955អ៊ុំ បាទចឹងអ៊ុំកើតនៅកោះរលីង ឃុំរកា ស្រុកកំពង់សៀម នៅខេត្តកំពង់ចាម?

ខ៖ នឹងហើយចឹងហើយមើលសៀវភៅចឹង

ក៖ ចុះមិញនឹងមានស្រីប៉ុន្មាននាក់ដែរអ៊ុំមិញហោស?

ខ៖ ថាមានស្រី6នាក់ចុះ

ក៖ ចឹងមានន័យថាប្រុសមាន5នាក់?

ខ៖ នឹងហើយទាំងអស់នឹងមាន11នាក់

ក៖ ចឹងមានប្រុស5នាក់ហើយនឹងមានស្រី6នាក់ ចឹងមានន័យថាស្លាប់នឹង3នាក់ណអ៊ុំ?

ខ៖ នឹងហើយបងទី2មួយគាត់ធ្វើជាទាហ៊ានជំនាន់អាពតនឹង

ក៖ បាទអ៊ុំបាទ?

ខ៖ គាត់ធ្វើជាទាហ៊ានប៉ារ៉ាគេមិនទាន់រំដោះទេណាស់គាត់ធ្វើជាទាហ៊ានឹងគាត់ស្លាប់មួយនឹង

ក៖ បាទអ៊ុំចឹងហោស?

ខ៖ ហើយស្លាប់មួយហើយប្អូនប្រុសមួយនឹងបានបាត់ខ្លួនមួយមិនដឹងទៅណា

ក៖ អូ៎!បាត់នឹងបាត់ពេលណាដែរអ៊ុំ?

ខ៖ ប្អូននឹងបាត់តាំងពីនៅពីតូចដូចថាម្ដាយអោយទៅគេចឹងទៅណាស់

ក៖ អូ៎!ចឹងហោសបាទអ៊ុំ?

ខ៖ ពេលម្ដាយអោយទៅគេចឹងទៅនៅនឹងប្អូនមួយប្អូនស្រីមួយរួចទៅប្អូនប្រុសមួយនេះដែរវា បានឈឹងនឹងទៅ

ក៖ ប៉ុន្តែទីប៉ុន្មានទៅអ៊ុំអ្នកដែរបាត់ទៅ?

ខ៖ នឹងសុទ្ធតែបងបន្ទាប់ពៅនឹងទៀតហោសចានឹងហើយ

ក៖ ប៉ុន្តែប្រុសមែនទេអ៊ុំ?

ខ៖ នឹងហើយប្រុសនឹងហើយប្អូនទៀតឈឺស្លាប់បាត់ទៅនឹង

ក៖ ប៉ុន្តែនិយាយរួមបងប្អូនរបស់អ៊ុំដែរមាន9នាក់នឹងពួកគាត់មានឈ្មោះអីគេខ្លះដែរអ៊ុំ អ៊ុំមានចងចាំឈ្មោះទេអ៊ុំ?

ខ៖ ចាំមើលហាសបងទី1នឹងឈ្មោះ ជុំ គឹមលី ,បន្ទាប់មកឈ្មោះ ជុំ លី

ក៖ បាទអ៊ុំបាទ?

ខ៖ បន្ទាប់ពី ឈ្មោះជុំ លី ហើយនឹងបានអ៊ុំ

ក៖ ចុះអ៊ុំជាកូនទីប៉ុន្មានដែរអ៊ុំ?

ខ៖ អ៊ុំទី3ប៉ុន្តែបងទី2បានស្លាប់បាត់ទៅចឹងមកដល់យើងនឹង

ក៖ ជាកូនទី2វិញចឹង?

ខ៖ នឹងហើយយើងជាកូនទី2វិញដោយសារតែអានោះយើងធីបចោលទៅពីព្រោះអានោះវាបាត់ហើយ ណាស់

ក៖ បាទអ៊ុំបាទនឹង?

ខ៖ យើងក្លាយជាកូនទី2វិញហើយនឹង

ក៖ ចុះទី3វិញអ៊ុំ?

ខ៖ ទី3នឹងនោះប្អូននៅថៃនឹងបានស្លាប់បាត់ហើយនឹង

ក៖ អូ៎!គាត់ស្លាប់ដែរហោសអ៊ុំ?

ខ៖ នឹងហើយបានស្លាប់បាត់ហើយនឹង

ក៖ ចុះប្អូនទី4វិញអ៊ុំ?

ខ៖ ប្អូនទី4នឹងរសនៅពោធិញាណនេះ

ក៖ អូ៎!នៅពោធិញាណនេះនឹងហោសអ៊ុំ?

ខ៖ នឹងហើយនៅពោធិញាណនឹង

ក៖ ចុះទី5វិញអ៊ុំ?

ខ៖ ទី5នឹងនៅស្រុកចំការលើហោស

ក៖ អូ៎!នៅកំពង់ចាមហោសអ៊ុំ?

ខ៖ នឹងហើយៗៗនៅចំការលើហោស

ក៖ ចុះប្អូនទី6វិញអ៊ុំនៅណាដែរ?

ខ៖ ទី6នឹងនៅកំពង់សោមហី ហេខុសហើយមានបងប្អូនច្រើនពិបាករាប់ណាស់

ក៖ ប៉ុន្តែឥឡូវនឹងអ៊ុំគ្រាន់តែប្រាប់ឈ្មោះមកសិនមកអ៊ុំ ប្រាប់ថាឈ្មោះថាពួកគាត់ឈ្មោះអីគេខ្លះដែរ ចឹងហាសអ៊ុំ?

ខ៖ ចាំមើលហាដំបូងបង្អស់នឹងឈ្មោះជុំ គឹមលី មកអ៊ុំមកឈ្មោះជុំ គឹមរឿន

ក៖ ឈ្មោះជុំ គឹមរឿន បន្ទាប់មក?

ខ៖ បន្ទាប់មកឈ្មោះជុះ គឹមភ័ណនឹងបានស្លាប់បាត់ហើយនឹង

ក៖ បាទអ៊ុំបាទនឹង?

ខ៖ ឈ្មោះជុំ គឹមភ័ណ ហើយបានឈ្មោះជុំ ខុន ហើយបានមកឈ្មោះខឿន

ក៖ បាទអ៊ុំបាទចឹងបន្ទាប់មក?

ខ៖ ឈ្មោះខុន ហើយបានឈ្មោះ ហាន ហើយបន្ទាប់មកទៀតនឹងឈ្មោះហេន ហេច្រើនណាស់ក្មួយអើយ រាប់មិនអស់ទេនឹងរាប់ត្រួសៗៗទៅបានហើយហី

ក៖ បាទចឹងបាទអ៊ុំ?

ខ៖ ហើយនឹងចឹង

ក៖ រាប់ត្រួសៗៗក៏បានដែរអ៊ុំ?

ខ៖ នឹងហើយត្រួសៗៗទៅបានហើយនឹងយកពីត្រឹមបងមក យកពីត្រឹមបងអ៊ុំមកនឹងត្រឹមអ៊ុំលីមួយ អ៊ុំរឿនមួយអ៊ុំនឹងអ៊ុំរឿន អ៊ុំរឿននឹងហើយភ័ណបានស្លាប់ហើយនឹង ហើយបានខុន បន្ទាប់ពីខុនហើយនឹង បានខឿន បន្ទាប់ពីខឿនហើយបានហេន នឹងហើយដល់ហេនហើយនឹងបាន5នាក់ហើយនេះ

ក៖ បាទអ៊ុំបាទចឹង?

ខ៖ គ្រាន់តែស្រីនឹងបាន5នាក់ហើយនឹង

ក៖ អូ៎!ចុះប្រុសវិញអ៊ុំ?

ខ៖ ប្រុសនឹងអាគា នឹងអាហុន ហើយឈ្មោះឈឿន លី នឹងជាមួយទៀតនឹង5នាក់ដែរទាំងអស់10នាក់

ក៖ ចុះនៅម្នាក់ទៀត?

ខ៖ ម្នាក់ទៀតនឹងចុះម្នាក់ទៀតពីណាគេមីអូន អូម្នាក់ទៀតនឹងស្លាប់បាត់ហើយនឹងឈ្មោះឈឿនហោស

ក៖ បាទអ៊ុំបាទ?

ខ៖ ឈ្មោះឈឿននឹងមានច្រើនហាសណាស់ក្មួយដល់ពេលចឹងស្រាវជ្រាវចឹង

ក៖ មានភ្លេចខ្លះអីខ្លះហើយណអ៊ុំ?

ខ៖ នឹងហើយពីព្រោះយូរឆ្នាំដែរហើយ

ក៖ ​ ដោយសារតែភ្លាមៗៗនឹងសួរអ៊ុំចឹង?

ខ៖ ចា៎ៗៗ!ប៉ុន្តែពួកយើងបែកគ្នាអស់ហើយមាននៅថៃអីទៀតហោស

ក៖ ចុះបងប្អូនរបស់អ៊ុំនឹងសព្វថ្ងៃពួកគាត់នៅនាខ្លះដែរទៅអ៊ុំ?

ខ៖ ចាំមើលហាសមីមួយនោះនៅកំពង់សោម មីមួយនោះនៅថៃ មីមួយទៀតនៅសង្វាន នៅស្រុកសង្វាន នៅខេត្តព្រៃវែង

ក៖ អូ៎!នៅព្រៃវែងហោសអ៊ុំ?

ខ៖ ចា៎!ហើយមួយទៀតនឹងនៅអីមីអូននៅពោធិញាណ

ក៖ នៅឯពោធិញាណនឹងហោស?

ខ៖ អើរនៅពោធិញាណនេះនឹង នៅកំពង់ធំនឹងមានប៉ុន្មាននាក់ហើយមិញនេះ មិនដឹងប៉ុន្មាននាក់ទេ

ក៖ អូ៎!ចឹងមានន័យថាបងប្អូនរបស់អ៊ុំនឹងនៅបែកគ្នាទៅនៅតាមខេត្តទាំងអស់?

ខ៖ នឹងហើយ

ក៖ ប៉ុន្តែពួកគាត់រកស៊ីអីគេខ្លះដែរទៅអ៊ុំ?

ខ៖ គេខាងនោះគេនៅចំការលើនឹងគេជាជ័រទៅ

ក៖ អូ៎!ចុះនៅកំពង់សោមនឹងគេធ្វើខាងគ្រឿងសមុទ្រ?

ខ៖ ខាងកំពង់សោមនឹងគេខាងលក់ដូរ មានបបរបាញ់កាញ់អីចឹងទៅគេលក់តាមឆ្នេរចឹងហាស

ក៖ បាទអ៊ុំចឹង?

ខ៖ នឹងហើយគេរកមុខរបរគេនៅណុង

ក៖ ចុះនៅខាងព្រៃវែងវិញអ៊ុំ គេធ្វើស្រែ?

ខ៖ ខាងព្រៃវែងនឹងគេធ្វើស្រែនឹងហើយខែនឹងគេផុតពីស្រែនឹងគេដើរធ្វើជាសំណង់នឹងចឹងនឹងហើយ

ក៖ ចុះនៅខាងកំពង់ធំវិញអ៊ុំ?

ខ៖ ខាងកំពង់ធំនឹងប្ដីរបស់គេនៅខាងពោធិញាណនឹងប៉ុន្តែនៅកំពង់ធំនឹងម៉ែក្មេកគេទេ

ក៖ អូ៎!ចឹងទេហោសអ៊ុំ?

ខ៖ ប្ដីគេនឹងនៅពោធិញាណ

ក៖ អូ៎!នៅពោធិញាណនឹងនៅភ្នំពេញនឹងទេហោសអ៊ុំ?

ខ៖ ចា៎!នៅភ្នំពេញនឹងទេជាអង្គរក្សសខេងនឹង

ក៖ អូ៎!បាទអ៊ុំចុះអ៊ុំធ្លាប់មានអនុស្សាវរីយ៍អីជាមួយបងប្អូនរបស់អ៊ុំកាលពីនៅក្មេងដែរទេ?

ខ៖ កាលពីនៅក្មេងនឹង

ក៖ មានធ្លាប់លេងអីជាមួយគ្នាចឹងហាសអ៊ុំ?

ខ៖ កាលពីនៅក្មេងនឹងបងប្អូនរបស់អ៊ុំអត់ដែរបានលេងអីជាមួយគ្នាទេ អត់ដែរបានលេងអីជាមួយគា្នទេ​ បានថាអត់ដែរបានលេងជាមួយគ្នាបងប្អូនរបស់អ៊ុំពីដើមមកនឹង អ៊ុំកាលពីដើមនឹងមកអ៊ុំនៅជាមួយគេ ទាំងអស់នឹង

ក៖ បាទអ៊ុំចឹង?

ខ៖ បងប្អូនរបស់អ៊ុំហាសដូចថាផ្ទះអ៊ុំនៅនឹងទៅ ប្អូនរបស់អ៊ុំនឹងនៅនោះទៅហើយបងប្អូនរបស់អ៊ុំ2នាក់ នឹងកាត់ទៅជួយធាក់របកជាមួយឪពុកអ៊ុំចឹងទៅ

ក៖ បាទចឹងអ៊ុំ?

ខ៖ ​ហើយម្ដាយរបស់អ៊ុំនឹងលក់ដូរទៅមិនដែរមានបងប្អូនណាបានលេងជុំគ្នាអីអត់ទេដឹងក្ដីឡើងនឹងអ៊ុំនៅ និយាយរួមនឹងអ៊ុំនៅជាមួយគេនឹងតាំងពីអាយុ8ឆ្នាំមកម៉្លេសតាំងពីតាផុតទៅ

ក៖ អូ៎!បាទអ៊ុំប៉ុន្តែលក្ខណះថាលេងបិទពួន លេងកូនប៉ែងអីក៏មិនដែរបានលេងជាមួយបងប្អូនរបស់អ៊ុំដែរ មែនទេអ៊ុំ អីក៏ធ្លាប់បានលេងដែរ?

ខ៖ វាធ្លាប់លេងប៉ុន្តែគ្រាន់តែលេងមិនបានដិតដល់នឹងមិនដូចកូនគេនៅតាមភូមិអីចឹង

ក៖ អូ៎!បាទអ៊ុំចឹង?

ខ៖ ឪពុកម្ដាយរបស់យើងអោយតៅនៅជាមួយគេហាស

ក៖ បាទអ៊ុំបាទ?

ខ៖ ដូចថាប្អូនស្រីរបស់អ៊ុំមួយចឹងអាយុប៉ុន្មានឆ្នាំគាត់សរុបទឹកដោះចឹងប៉ុន្មានទៅបាត់រហូតដល់សព្វថ្ងៃ នឹងទៅនឹងមិនដឹងថានៅរស់នៅរឺមិនដឹងថានៅស្លាប់អីនឹងអត់ដឹងផងនឹង

ក៖ អូ៎!បាទអ៊ុំចឹង?

ខ៖ បាត់ឈឹងតែម្ដងនឹងហើយដូចអ៊ុំចឹងខ្ញុំនៅជាមួយគេតាំងពីអាយុ8ឆ្នាំ

ក៖ ចុះម្ដាយរបស់អ៊ុំនឹងគាត់អោយទៅនៅរឺមួយក៏យ៉ាងម៉េចដែរអ៊ុំ?

ខ៖ គាត់អោយទៅនៅជាមួយនឹងគេនឹងហើយយកលុយពីគេមក

ក៖ ម៉េចចឹងអ៊ុំ អូងោយទៅនៅជាមួយគេហើយក៏ទៅយកលុយពីគេមក?

ខ៖ ដូចថាៗៗគាត់កូនច្រើនចឹងទៅដូចថា

ក៖ ដូចថាគាត់អត់មានសមត្ថភាពមែនទេអ៊ុំ?

ខ៖ រឿងជីវភាពនឹងមិនដឹងដែរពេលណុងដូចថាស្រែមានអីមានដូចថាគាត់មិនធ្វើ ដូចថាគាត់ធ្វើដែរប៉ុន្តែ ដោះស្រាយមិនទាន់ក៏មិនដឹង ហើយពួកខ្ញុំនឹងដូចថាបងរីខ្ញុំមួយ ហើយបងឈឿខ្ញុំមួយ ហើយខ្ញុំមួយនឹង ប្អូនស្រីខ្ញុំមួយដែរថាស្លាប់នឹងមាន4នាក់នឹងគឺនៅ

ក៖ នៅគេទាំងអស់នឹងហោស?

ខ៖ នៅគេទាំងអស់នឹងតែប្អូនៗៗក្រោយៗទេដែរវាបន្ទាប់មកនៅជាមួយម៉ែឪ ប៉ុន្តែតែខ្ញុំ4-5នាក់នឹងនៅ នឹងគេចឹងហាសដូចថាមិនបានលេងអីជាមួយប្អូនចឹងហាសណាស់

ក៖ បាទអ៊ុំបាទ?

ខ៖ មករកលុយអោយម៉ែតាំងពីអាយុ8ឆ្នាំនឹង

ក៖ រកតាំងពីនៅតូចៗៗនឹងហោសអ៊ុំ?

ខ៖ ​ ចា៎!!នឹងហើយ

ក៖ ប៉ុន្តែកាលពីនៅតូចៗៗនឹងអ៊ុំចូលចិត្តធ្វើអីគេដែរជាមួយពួកគាត់ដែរទៅ?

ខ៖ អ៊ុំនៅតូចៗៗហោសអ៊ុំចូលចិត្តលេងឡឹកបាយឡ

ក៖ អូ៎!ចូលចិត្តលេងឡឹកបាយឡហោសអ៊ុំ?

ខ៖ មានដាំបាយនៅកូនឆ្នាំអីតូចៗៗចឹងហាសនៅជាមួយពួកគាត់ចឹងហាសណាស់

ក៖ អូ៎!បាទអ៊ុំបាទ?

ខ៖ ដូចថាលួចអង្ករម៉ែមកដាំនៅក្នុងកំប៉ុងទឹកដោះគោ ហើយនៅក្នុងកូនឆ្នាំងដីអីចឹង មានប្រហុកមានអំបិលអីចឹង

ក៖ អូ៎!លេងជាមួយបងប្អូនទៅណអ៊ុំ?

ខ៖ នឹងហើយៗៗលេងតែចឹងទេ

ក៖ ប៉ុន្តែធ្លាប់ទៅស្រែអីជាមួយគ្នាដែរតើហីអ៊ុំ?

ខ៖ ធ្លាប់នឹងហើយធ្វើស្រែអីនឹងធ្លាប់ដែរតើនឹង

ក៖ អូ៎!បាទអ៊ុំចឹង?

ខ៖ ចា៎!ធ្លាប់ដែរនឹងធ្វើស្រែធ្វើអីនឹង

ក៖ ចុះឪពុករបស់អ៊ុំនឹងគាត់មានឈ្មោះអីគេដែរអ៊ុំ?

ខ៖ គាត់មានឈ្មោះជុំ

ក៖ គាត់ឈ្មោះស្អីគេជុំដែរអ៊ុំ?

ខ៖ គាត់ឈ្មោះស្អីទេមើលជីតារបស់ខ្ញុំនឹងឈ្មោះតានេត ឈ្មោះជុំ នេត

ក៖ ​ អូ៎!គាត់ឈ្មោះជុំ នេតហោសអ៊ុំ?

ខ៖ ចា៎!នឹងហើយឈ្មោះ ជុំ នេតនឹង

ក៖ ចុះយាយវិញអ៊ុំ?

ខ៖ មើលយាយរបស់ខ្ញុំនឹងឈ្មោះយាយពី ប៉ុន្តែជីតានឹងឈ្មោះអីទេ ដឹងតារបស់ខ្ញុំនឹងឈ្មោះតានេត ហើយយាយរបស់ខ្ញុំនឹងឈ្មោះយាយពី

ក៖​ ចឹងឈ្មោះយាយពីណអ៊ុំ?

ខ៖ ចា៎!នឹងហើយ

ក៖ ចុះតាបើគាត់នៅដល់ឥឡូវនឹងគាត់អាយុប៉ុន្មានដែរអ៊ុំមានដឹងអត់?

ខ៖ ខ្ញុំពេលដែរធំឡើងនឹងអត់ឃើញតាផងនឹង ខ្ញុំអត់ឃើញថាទេខ្ញុំឃើញតែយាយ

ក៖ អត់ទេចង់និយាយថាឪពុករបស់អ៊ុំហាស?

ខ៖ ឪពុករបស់ខ្ញុំហោសឪពុករបស់ខ្ញុំនឹងបើនៅសព្វថ្ងៃនឹងចូលលក្ខណះ ហេកាលពីគាត់ស្លាប់នឹង អាយុ60ឆ្នាំហើយ បើនៅដល់សព្វថ្ងៃនឹងគាត់នៅអាយុសឹងមួយរយ ប៉ែត កៅអីដែរនឹង

ក៖ អូ៎!បាទអ៊ុំ?

ខ៖ ប៉ុន្តែគាត់ស្លាប់បាត់យូរដែរហើយនឹង

ក៖ ប៉ុន្តែឪពុកឈ្មោះអីគេដែរអ៊ុំ?

ខ៖ ឪពុករបស់ខ្ញុំបង្កើតនឹងហោស?

ក៖ បាទអ៊ុំឈ្មោះអី?

ខ៖ នឹងហើយឈ្មោះតាជុំនឹង

ក៖ ឈ្មោះជុំ នេតនឹងហោសអ៊ុំ ចុះម្ដាយរបស់អ៊ុំវិញឈ្មោះយាយពី

ខ៖ យាយខ្ញុំទេឈ្មោះយាយពី

ក៖ ចុះម្ដាយរបស់អ៊ុំមានឈ្មោះអីគេដែរអ៊ុំ?

ខ៖ ម្ដាយរបស់ខ្ញុំបង្កើតហោស?

ក៖ បាទអ៊ុំឈ្មោះអី?

ខ៖ ម្ដាយរបស់ខ្ញុំបង្កើតនឹងឈ្មោះយាយម៉ៅ ឈ្មោះម៉ៅ ជុំនឹងជាប្ដីប្រពន្ធរបស់គាត់

ក៖ អូ៎!ឈ្មោះម៉ៅ ជុំហោសអ៊ុំ?

ខ៖ ចា៎!ម៉ៅ នឹងជុំជាប្ដីប្រពន្ធរបស់គាត់

ក៖ ចុះគាត់ប្រហែលជាឥឡូវនឹងគាត់អាយុប៉ុន្មានដែរអ៊ុំមានដឹងទេអ៊ុំ?

ខ៖ គាត់កាលពីគាត់ស្លាប់នឹងអាយុ52ឆ្នាំ ប៉ុន្តែមកដល់យើងឥឡូវនឹងមិនដឹងថាគាត់អាយុប៉ុន្មានទេនេះ កាលពីគាត់ស្លាប់នឹងអាយុ52ឆ្នាំគាត់ស្លាប់

ក៖ កាលពីគាត់ស្លាប់នឹងអស់ប៉ុន្មានឆ្នាំដែរហើយអ៊ុំ?

ខ៖ អូ៎!គាត់នឹងស្លាប់នៅឆ្នាំ1987-1988នឹងគាត់ស្លាប់នឹងយូរដែរហើយ?

ក៖ អូ៎!ចឹងទេ

ខ៖ ចា៎!តាំងពីចូលឆ្នាំប៉ែតមកម៉េស

ក៖ ចឹងមានន័យថាវាចូលខ្ទង់ប៉ែតហើយអ៊ុំ?

ខ៖ នឹងហើយ

ក៖ អាយុរបស់គាត់នឹងហោស?

ខ៖ នឹងហើយបើគាត់ស្លាប់អាយុ52ឆ្នាំនឹងចាតាំងពីជំនាន់ណុងមកហើយនឹង

ក៖ ចុះឪពុករបស់អ៊ុំនឹងគាត់ឆ្នាំអីគេដែរអ៊ុំមានដឹងអត់អ៊ុំ គាត់ឆ្នាំលក្ខណះថាឆ្នាំជូត ឆ្លូត ខាល ថោះហាស?

ខ៖ ទេមិនដឹងថាឆ្នាំអីទេនេះ បើខ្ញុំមិនបានដឹងរឿងឆ្នាំប្រវត្តិរបស់គាត់នឹងខ្ញុំវាមិនសូវបានដឹងយ៉ាងណា មួយយើងមិនសូវបាននៅដិតដល់ជាមួយម្ដាយឪពុកហាស

ក៖ បាទអ៊ុំចឹង?

ខ៖ ចា៎!ខ្ញុំមិនសូវនៅជាមួយម្ដាយរបស់ខ្ញុំទេនឹងកាលពីខ្ញុំនៅជាមួយគេនឹងខ្ញុំលំបាកលំបិនពេក គេធ្វើបាបពេកនឹងខ្ញុំនាំប្អូនរស់ខ្ញុំនឹងរត់មកផ្ទះតើ!នឹង

ក៖ អូ៎!ចឹង?

ខ៖ ចា៎!រត់មកខាងរំដោះនឹង

ក៖ ប៉ុន្តែពេលណុងមុនពលពតហោសអ៊ុំ?

ខ៖ កាលណុងយើងមិនទាន់បានវៃកំពង់ចាមណាយើងមិនទាន់រំដោះណាប៉ុន្តែខ្ញុំលំបាកលំបិនពេក ខ្ញុំបានរត់មកខាងរំដោះនឹងគេហៅថាយាគកុងៗៗហោស

ក៖ អូ៎!យាគកុងពួកវៀតណាមនឹងហោសអ៊ុំ?

ខ៖ នឹងហើយខ្ញុំមកខាងរំដោះខាងស្រុកព្រៃនឹងខាងរំដោះម៉ែឪរបស់ខ្ញុំនឹងតើ ខ្ញុំលំបាកលំបិនដូចថាមាន ថៅកែគេធ្វើបាបពេកហាស

ក៖ ប៉ុន្តែគេមិនថាអីទេនឹង?

ខ៖ ថាអីបើលួចរត់មកគេអត់ដឹងផងនឹង

ក៖ ប៉ុន្តែនៅពេលដែរគេដឹងនឹងគេមានតាមចាប់យើងវិញអត់អ៊ុំរឺអត់ទេអ៊ុំ?

ខ៖ បើគេដឹងនឹងគេតាមចាប់ភ្លាមៗៗនឹងប៉ុន្តែយាយរបស់ខ្ញុំនឹងឈ្មោះយាយមិះៗៗនឹងគាត់យកខ្ញុំដាក់ ទៅក្នុងរមូលកន្ទេលជាមួយខ្ញុំនឹង

ក៖ អូ៎!ចឹងហោសអ៊ុំ?

ខ៖​ គេស្គាល់ពីព្រោះគេធ្វើបាបប្អូនរបស់ខ្ញុំពេកនឹង គេធ្វើបាបប្អូនរបស់ខ្ញុំនឹងខ្ញុំបានទៅដល់ផ្ទះហើយនឹង

ដូចហត់នឿខ្ញុំឃើញគេធ្វើបាបហើយមានការលំបាកលំបិននឹងពេកហើយខ្ញុំនឹងអត់សូវអីប៉ុន្មានទេ ម៉ែធ៌មនឹងគេជាគ្រូបង្រៀនយ៉ាងណាមួយគេមានចិត្តធ៌មចិត្តបុណ្យលើខ្ញុំហាសណាស់ប៉ុន្តែប្អូនរបស់ខ្ញុំនឹង គេបានធ្វើបាបពេក ចឹងខ្ញុំថាតោះទៅផ្ទះអញ់នាំទៅផ្ទះវិញ

ក៖ ប៉ុន្តែប្អូនរបស់អ៊ុំហើយនឹងអ៊ុំនៅជាមួយគ្នាមែនទេអ៊ុំនៅធ្វើការងារជាមួយគ្នាមែនទេ?

ខ៖ នៅផ្ទះខុសគ្នាប៉ុន្តែហើយវាមកផ្ទះអ៊ុំ

ក៖ គាត់មករត់មកជាមួយអ៊ុំ?

ខ៖ ចា៎!វាមកដូចថាម៉ោង3យប់រឺមួយក៏ម៉ោង2យប់វារត់មកនឹង

ក៖ រត់មកហើយហៅអ៊ុំទៅៗៗ?

ខ៖ នឹងហើយរត់មកហៅអ៊ុំនឹងអ៊ុំនាំផ្លូវទៅតែម្ដងនឹង?

ក៖ អូ៎!ចឹងទេណអ៊ុំ?  
ខ៖ នឹងរត់ទៅកាត់យប់នឹងដល់ពេលដែរទៅកាត់យប់ចឹងមានប៉ុស្ដិ៍គេយាមចឹងខ្ញុំប្រាប់គេថាខ្ញុំសុំទៅផ្ទះអី ចឹងទៅខ្ញុំស្គាល់ផ្លូវស្គាល់អីមកផ្ទះវិញខាងរំដោះនឹងគេទៅតាមដល់ប៉ុន្តែយាយជីដូនមួយរបស់ខ្ញុំនឹងគេ យកទៅលាក់នៅក្នុងរមូលកន្ទេលនឹងទៅ ក៏ខ្ញុំចូលខាងរំដោះទៅនឹង

ក៖ បាទអ៊ុំបាទចឹង?

ខ៖ ចា៎!ខ្ញុំក៏ចូលខាងរំដោះនឹងខ្ញុំបានស្លៀកខ្មៅពាក់ខ្មៅចូលខាងរំដោះ ដល់ពេលដែរចូលខាងរំដោះទាល់ តែគេផ្សាយថា គេរំសាយពួកដែរមានប្រវត្តិបងប្អូននៅចិតប៉ុន្មានៗៗគេរំសាយចឹង អោយយើងមកនៅ ក្នុងសហករវិញចឹងហាស

ក៖ អូ៎!បាទអ៊ុំចឹង?

ខ៖ ចឹងបានអ៊ុំមកនៅក្នុងសហករនឹងទៅ

ក៖ ចុះឪពុករបស់អ៊ុំគាត់កើតនៅណាដែរអ៊ុំមានដឹងអត់?

ខ៖ គាត់នៅកំពង់ចាមគាត់នៅភូមិរកាមិញនឹង

ក៖ ប៉ុន្តែម្ដាយរបស់អ៊ុំវិញ?

ខ៖ ម្ដាយរបស់អ៊ុំវិញនៅខាងកំពង់ចាមដែរប៉ុន្តែនៅខាងកំពង់ចាមភ្នំប្រុសភ្នំស្រីនេះខាងទន្លេអ៊ុំនេះ

ក៖ អូ៎!បាទអ៊ុំប៉ុន្តែពួកគាត់បានស្លាប់បាត់អស់ហើយណអ៊ុំ?

ខ៖ ចា៎!នៅកំពង់ចាមដែរនឹងគេស្លាប់អស់ហើយនឹង

ក៖ ប៉ុន្តែឪពុករបស់អ៊ុំការគាត់នៅរស់គាត់ធ្វើអីគេដែរសំរាប់ចិញ្ចឹមជីវិតដែរអ៊ុំ?

ខ៖ ឪពុករបស់អ៊ុំគាត់ធ្វើស្រែរត់របក

ក៖ គាត់ធ្វើស្រែនឹងរត់របក?

ខ៖ នឹងជាកសិករហើយនឹងហាស

ក៖ នឹងសំរាប់ចិញ្ចឹមកូននឹងចិញ្ចមក្រុមគ្រួសារចឹងហាស?

ខ៖ ចា៎ៗៗ!នឹងហើយ

ក៖ ចុះឪពុករបស់អ៊ុំគាត់ស្លូតរឺមួយក៏គាត់កាចដែរអ៊ុំ?

ខ៖ ឪពុករបស់ខ្ញុំនឹងគាត់មិនសូវជាកាចប៉ុន្មានទេតែម៉ែរបស់ខ្ញុំនឹងគាត់កាចហាស

ក៖ ចឹងម្ដាយរបស់អ៊ុំគាត់កាច?

ខ៖ ចា៎!!គាត់កាចដែរ

ក៖ ចុះម្ដាយរបស់អ៊ុំគាត់ធ្វើអីគេដែរសំរាប់ចិញ្ចឹមជីវិតដែរអ៊ុំ?

ខ៖ ម៉ែរបស់ខ្ញុំនឹងគាត់លក់ដូរអីកំប៉េចកំប៉ុកអីចឹងទៅ ដូចថាអានេះនិយាយថាពេលកូននៅជុំគ្នាចូលមក នឹងក្នុងដំណាក់កាលដែរយើងដាច់ហើយនឹង

ក៖ បាទអ៊ុំបាទ?

ខ៖ ពីបងប្អូនរបស់អ៊ុំនឹងវាជាជ័រ ដល់ពេលដែរវាជាជ័រចឹងទៅម្ដាយរបស់ខ្ញុំនឹងនៅផ្ទះចាំដាំបាយអោយវា ហូបនឹងតែខ្ញុំបែកគ្រួសារហើយនឹង

ក៖ អូ៎!ចឹងពេលណុងអ៊ុំការហើយអស់ហើយណអ៊ុំចឹងបែកហើយ?

ខ៖ ខ្ញុំរៀបការជាមួយអ៊ុំប្រុសនឹងតាំងឆ្នាំ1976មកម៉្លេស នៅឆ្នាំ1976ថ្ងៃទី3 ខែ6នឹងខ្ញុំរៀបការនៅក្នុងអាពត ទេនឹងខ្ញុំការនៅក្នុងអាពតនឹង

ក៖ បាទអ៊ុំ ចុះអ៊ុំមានចងចាំថាកាលពីអ៊ុំនៅជាមួយឪពុកម្ដាយរបស់អ៊ុំហាសដូចជាមានអនុស្សាវរីយ៍អី ជាមួយគ្នារឺមួយក៏ចងចាំសាច់រឿងអីចឹងហាសអ៊ុំ?

ខ៖ អើរៗៗៗៗនឹង

ក៖ មានធ្លាប់មានទេអ៊ុំ?

ខ៖ កាលខ្ញុំនៅជាមួយឪពុកម្ដាយនឹងខ្ញុំដាំបាយចិញ្ចមជ្រូក

ក៖ អូ៎!ចឹងហោសអ៊ុំ ប៉ុន្តែធ្លាប់ទៅស្រែអីជាមួយគ្នាដែរតើហីអ៊ុំ?

ខ៖ ទៅទាំងអស់នឹងដាំបាយដាំអីទូលទៅស្រែទាំងអស់នឹង

ក៖ ធ្វើអីគេដែរទៅនៅស្រែនឹងជាមួយអ៊ុំដែរ?

ខ៖ ឪពុករបស់ខ្ញុំនឹងគាត់រាស់ចឹងទៅ ហើយខ្ញុំជាអ្នកជិះរនាស់រើសក្ដាមរើសខ្យងមកដាក់លើនឹងចឹងទៅ

ក៖ អូ៎!អ៊ុំជាអ្នកជិះនៅលើរនាស់នឹង?

ខ៖ ចា៎!ជាមួយឪពុកចឹងទៅណាស់

ក៖ ហើយយកមកធ្វើម្ហូបអីចឹងទៅ?

ខ៖ ចា៎!នឹងហើយយកមកអោយម្ដាយធ្វើម្ហូបអីចឹងទៅណាស់

ក៖ ចឹងសប្បាយហាសណាអ៊ុំ?

ខ៖ សប្បាយតើនឹងហើយកាលពីនៅតូចៗៗនឹងយើងឪពុកម្ដាយរបស់ខ្ញុំនឹងរាស់ធ្វើស្រែចឹងទៅ

ក៖ បាទអ៊ុំ ចុះឪពុករបស់អ៊ុំនឹងគាត់មានធ្លាប់ប្រាប់ពីប្រវត្តិអីទៅអ៊ុំកាលពីគាត់នៅក្មេងដែរទេ?

ខ៖ គាត់បួស

ក៖ គាត់បួសធ្វើជាលោកសង្ឃហោសអ៊ុំ?

ខ៖ ចា៎!គាត់បួសតើឪពុករបស់ខ្ញុំនឹងតាមខ្ញុំដឹងនឹងគាត់បួសទេ

ក៖ បាំទអ៊ុំចឹង?

ខ៖ ដល់ពេលដែរបួសទៅដូចថាគាត់បួសទៅពេលដែរឃើញម្ដាយរបស់ខ្ញុំទៅស្រាប់តែមកស្ដីដណ្ដឹង ម្ដាយរបស់ខ្ញុំអាយុ16ឆ្នាំនឹងណាស់ចាខ្ញុំដឹងចឹងទេណាស់

ក៖ ចុះម្ដាយរបស់អ៊ុំនឹងគាត់ធ្វើអីគេដែរសំរាប់ចិញ្ចឹមជីវិតដែរអ៊ុំ?

ខ៖ ថាគាត់នៅពីក្មេងក៏អីនឹង?

ក៖ បាទអ៊ុំ?

ខ៖ ថាគាត់នៅពីក្មេងនឹងថាកាលណុងគាត់នៅជាមួយម្ដាយរបស់គាត់នឹងដូចថាម្ដាយជាមេគ្រួសារទៅ ហើយដល់ពេលដែរគាត់មានប្ដីទៅបានគាត់បែកទៅបានគាត់ទៅជាមេគ្រួសារទៅ គាត់ផ្ចុងផ្ដើមប្ដីប្រពន្ធគាត់ដូចតែយើងចឹងដែរនឹង

ក៖ បាទត្រូវអ៊ុំត្រូវនឹង?

ខ៖ កាលយើងនៅលីវនឹងយើងនៅជាមួយម៉ែនឹងម៉ែជាអ្នកទំនុកបំរុង

ក៖ ដល់ពេលដែរយើងមានគ្រួសារយើងក៏ជាអ្នកគ្រប់គ្រងគេមែនទេអ៊ុំ?

ខ៖ នឹងហើយៗៗៗវាចឹងនឹងតាមខ្ញុំដឹងទេណាស់ខ្ញុំសួរគាត់ពីព្រោះអីខ្ញុំធ្វើជាមួយគាត់នឹងមិនសូវបាន ដិតដល់នឹងដូចខ្ញុំនិយាយចឹងខ្ញុំនៅជាមួយគេនឹង

ក៖ បាទអ៊ុំបាទ?

ខ៖ ​ដល់ពេលដែរខ្ញុំបាននៅជាមួយគាត់ចឹងទៅខ្ញុំចេះតែសួរគាត់ចឹងទៅ

ក៖ បាទអ៊ុំចឹង?

ខ៖ ​ ម៉ែចេះម៉ែចុះទៅគាត់ប្រាប់

ក៖ ចុះយាយតាខាងឪពុកនឹងមានឈ្មោះអីគេដែរអ៊ុំ យាយតាខាងឪពុកអ៊ុំហាស?

ខ៖ យាយតាខាងអ៊ុំហាសឈ្មោះតានេត នឹងយាយពី

ក៖ ចុះខាងម្ដាយវិញ?

ខ៖ គាត់ឈ្មោះយាយស នឹងតាលឹម

ក៖ អូ៎!បាទប៉ុន្តែមានដឹងថាគាត់កើតនៅណាទេខាងឪពុកនឹង?

ខ៖ នៅស្រុកកំពង់ចាមនឹងទាំងអស់នឹង

ក៖ ចឹងយាយតាខាងម្ដាយនឹងក៏នៅខេត្តកំពង់ចាមដែរ?

ខ៖ នឹងៗៗៗចានៅណុងទាំងអស់នឹង

ក៖ និយាយទៅពួកគាត់យកអ្នកកំពង់ចាមទាំងអស់នឹង?

ខ៖ នឹងហើយស្រលាញ់អ្នកកំពង់ចាមដូចគ្នានឹង

ក៖ ចុះអ៊ុំមករស់នៅទីក្រុងភ្នមពេញនឹងយូរនៅអ៊ុំ?

ខ៖ ខ្ញុំមកតាំងពីឆ្នាំ1972

ក៖ ចឹងនៅឆ្នាំ1972ណអ៊ុំ?

ខ៖ មកនៅឆ្នាំ1972នឹងចូលខាងទាហ៊ាននឹងនៅឆ្នាំ1971

ក៖ បាទអ៊ុំចឹង?

ខ៖ នឹងហើយចូលទាហ៊ាននឹងនៅឆ្នាំ1971 មកដល់ចូលទាហ៊ាននឹងតែម្ដងនឹង ខ្ញុំមកនឹងនៅឆ្នាំ2001នឹង ខ្ញុំបានមកខ្ញុំច្រឡំនៅឆ្នាំ1971នៅឆ្នាំ2001ទេនឹង

ក៖ អ៊ុំមកនៅឆ្នាំ2001នឹងចឹងអ៊ុំមកនៅប្រហែលជា17ឆ្នាំហើយណអ៊ុំ?

ខ៖ នឹងហើយៗៗចឹង

ក៖ ចុះអ៊ុំមានបងប្អូនរឺមួយក៏កូនចៅណាដែររស់នៅក្រៅប្រទេសទេអ៊ុំ?

ខ៖ អត់មានទេក្មួយអើយ

ក៖ នៅថៃ វៀតណាមអីក៏អត់ដែរនឹង?

ខ៖ អត់មានទេនឹងមានតែនៅស្រុកខ្មែរទាំងអស់នឹង អូមានតែប្អូនទេ

ក៖ ចឹងប្អូនរបស់អ៊ុំមានណអ៊ុំ?

ខ៖ ប្អូនមានឈ្មោះណែប្អូនពៅហាស

ក៖ គាត់នៅណាដែរអ៊ុំ?

ខ៖ ​គាត់នៅប្រទេសថៃហោស

ក៖ គាត់ធញវើអីគេដែរអ៊ុំនៅថៃនឹង?

ខ៖ ​ គាត់ជាជ័រនៅប្រទេសថៃនឹងហោស

ក៖ អូ៎!គាត់ធ្វើការងារអោយគេណអ៊ុំ?

ខ៖ នឹងហើយៗៗជាជ័រនៅថៃហោស

ក៖ ចុះស្វាមីរបស់អ៊ុំគាត់មានឈ្មោះអីគេដែរអ៊ុំ?

ខ៖ អ៊ុំនឹងឈ្មោះអ៊ុំអាតនឹង

ក៖ ឈ្មោះអ៊ុំអាត ចុះអ៊ុំមានចងចាំថាអ៊ុំបានរៀបអាពាហ៍ពិពាហ៍ជាមួយអ៊ុំអាតនៅថ្ងៃខែឆ្នាំណាដែរទេអ៊ុំ?

ខ៖ ដូចអ៊ុំនិយាយមិញចឹងថានៅថ្ងៃទី3 ខែ6 ឆ្នាំ1976

ក៖ បាទអ៊ុំចឹង?

ខ៖ នឹងនៅឆ្នាំ1976 ថ្ងៃទី3នឹងណាស់អ៊ុំចងចាំបានតែប៉ុណ្ណឹងទេ

ក៖ ចឹងអ៊ុំការអស់42ឆ្នាំណអ៊ុំ?

ខ៖ ចា៎!!នឹងហើយត្រូវហើយ

ក៖ ចុះពេលដែរអ៊ុំបានរៀបអាពាហ៍ពិពាហ៍ជាមួយអ៊ុំប្រុសនឹងតើអ៊ុំចិត្តចង់រៀបដោយខ្លួនឯង រឺមួយក៏ឪពុម្ដាយគាត់ជាអ្នករៀបចំអោយដែរអ៊ុំ?

ខ៖ អត់ទេកាលណុងសុទ្ធតែមេប្រធាននៅក្នុងក្រសួងនឹងតើ

ក៖ អូ៎!!ចឹងទេហោស?

ខ៖ អ៊ុំធ្វើការនៅក្នុងក្រសួងអាពតគេថាគាត់នៅខាងក្រសួងពានិជ្ជកម្មចឹងទៅ អ៊ុំនៅខាងក្រសួងអីមួយចឹង ទៅនឹង

ក៖ អូ៎!អ៊ុំការនឹងនៅក្នុងជំនាន់អាពតតើអ៊ុំ?

ខ៖ ចា៎!ខ្ញុំការនៅក្នុងជំនាន់អាពតតើនឹង

ក៖ ប៉ុន្តែអត់មានជាជំនូនណាហីអ៊ុំ?

ខ៖ ចា៎!អត់មានជាជំនូនទេពេលណុង ពេលណុងអត់មានជាជំនូនអីទេ

ក៖ អូ៎!ប៉ុន្តែអ៊ុំអាចប្រាប់ពីលក្ខណះថានិយាយពីពេលដែរដមបូងដែរអ៊ុំបានជួបអ៊ុំប្រុសហាស ដូចជាអ៊ុំជួបនៅពេលណាហើយហេតុអីបានជាអ៊ុំស្រលាញ់គ្នាហើយបានជាអ៊ុំការជាមួយគា្នដែរអ៊ុំ?

ខ៖ កាលណុងយើងអត់មានទេ

ក៖ ​យើងអត់ចាប់អារម្មណ៍គ្នាទេណអ៊ុំ?

ខ៖ កាលណុងយើងអត់ទេពីព្រោះអីគាត់នៅផ្សេងនឹងចាដូចថាគាត់នៅយើងប្រៀបធៀបថាដូចថាគាត់ នឹងនៅអូរឬស្សីចឹងចុះណាស់

ក៖ បាទអ៊ុំបាទ?

ខ៖ ហើយយើងនឹងនៅនឹងយើងនៅកន្លែងធ្វើការនៅនឹងហាស

ក៖ បាទអ៊ុំចឹង?

ខ៖ ហើយមេទេមេប្រធានស្រីនឹងមេប្រធានប្រុសនឹងគាត់មើលយើងថាអ្នកនេះសមជាមួយអ្នកនោះ ហើយគាត់ហៅយើងសួរថាអ្នកឯងនឹងចង់កសាងគ្រួសារទេ

ក៖ ប្រធានក្រុមយើងជាអ្នកសួរយើងណអ៊ុំ?

ខ៖ ប្រធានយើងនៅក្នុងនឹងសួរយើងហាសប្រធានខាងក្ដោបក្ដាប់យើងនឹងខាងក្រសួងនឹងគេមិនបង្ខំ យើងទេប៉ុន្តែគេសួរចិត្តយើងសិនណាស់

ក៖ បាទអ៊ុំបាទ?

ខ៖ គេថាឥឡូវនឹងស៉ាក់ម៉ាក់មិត្តហាសឥឡូវនឹងខ្ញុំអោយស៉ាក់ម៉ាក់មិត្តនឹងគូរស្រករចឹងហាសណាស់ ស៉ាក់ម៉ាក់មិត្តថាម៉េចដែរបើយើង បើយើងយល់ព្រមនឹងយើងយល់ទៅបើយើងមិនយល់ព្រមទេ

ក៖ យើងមិនយល់ព្រមទេក៏អត់ទៅ?

ខ៖ បើយើងមិនយល់ព្រមនឹងយើងប្រាប់គេថាប្រធានអើយខ្ញុំមិនទាន់កសាងគ្រួសារទេខ្ញុំនៅប៉ុណ្ណឹងឆ្នាំៗ នឹងទៀតគេអនុញ្ញាតិអោយយើងបានហាស

ក៖ ប៉ុន្តែគេមិនបង្ខំយើងណាហីអ៊ុំ?

ខ៖ គេមិនបង្ខំយើងទេអានឹងលើកទីមួយណាស់ដល់ពេលដែរលើកទីពីរនឹងលើកទីបីនឹងគេបង្ខំនឹង

ក៖ ​ គេបង្ខំអោយយកតែម្ដងហោសអ៊ុំ?

ខ៖ គេបង្ខំកុំអោយយើងនឹងពីព្រោះសំនួរគេមានតែបីដងទេនឹង នឹងហើយដល់ពេលដែរយើងឃើញគាត់ នឹងក៏ហើយគាត់ឃើញយើងចុះយើងអាងថាគាត់នឹងអាចនៅជាមួយបានអីបានយើងនៅមើលចិត្តគ្នា

ក៖ ប៉ុន្តែយើងមិនដែរបានឃើញគ្នាពីមុនទេ?

ខ៖ យើងមិនដែរឃើញគ្នាទេគ្រាន់តែថាគេមកយើងទៅយើងទៅគេដែរទៅហើយសុំស្គាល់គ្នាទៅវិញទៅ មកចឹងទៅណាស់

ក៖ អូ៎!ចឹងទេណអ៊ុំ?

ខ៖ ដល់ថ្ងៃនឹងគេរៀបអោយមានមេក្រូមានម្ហូបអាហារមានបូនទៅប្រាំមុខអីចឹងទៅណាស់

ក៖ បាទអ៊ុំបាទចឹង?

ខ៖ មានភ្ញៀវមានអីដូចថាដូចថាមានប្រធានថមប្រធានអីតាមដំណាក់កាលហាសដូចថាប្រធានមន្ទីរនឹង តែម្ដងនឹងហាស

ក៖ នៅក្នុងបន្ទាយគេនឹងហោសអ៊ុំ?

ខ៖ ចា៎!នៅក្នុងក្រសួងមានម្ដាយឪពុកនឹងបើយើងមានម្ដាយនឹងអោយម្ដាយរបស់យើងទៅៗៗ

ក៖ ​ បើយើងអត់មានទេ?

ខ៖ បើយើងអត់មានទេក៏អត់ទៅ

ក៖ បើយើងមិនមានទេគេមានប្រធានក្រុមគេជាអ្នកតំណាងអោយយើងមែនទេអ៊ុំ?

ខ៖ នឹងហើយគេជាអ្នកតំណាងអោយយើងនឹងដូចថាប្រធានធំប្រធានអីចឹងទៅ ដូចថាចេះដូចថា ចៅហ្វាយស្រុក

ក៖ បាទអ៊ុំចឹង?

ខ៖ បើយើងនិយាយពីធំនឹងដូចថាចៅហ្វាយស្រុក សង្កាត់ ឃុំចឹងហាសណាស់

ក៖ បាទអ៊ុំចឹងទេ?

ខ៖ គេជាអ្នកតំណាងអោយយើងនឹងចាគេតំណាងអោយយើងជាម៉ែជាឪហាស

ក៖ បាទអ៊ុំបាទនឹង?

ខ៖​ គេទទួលស្គាល់យើងទៅយើងក៏ទទួលស្គាល់គេវិញចឹងទៅហើយអ៊ុំកាន់ចំណងដៃកាត់តាំងពីនឹង រហូតមកដល់ឥឡូវនឹងយើងមិនដែរបែកគ្នាសោះ

ក៖ អូ៎!ចឹងទេ?

ខ៖ បើគេអ្នកដែរជាមួយអ៊ុំនឹងគេបែកគ្នាអស់ហើយប៉ុន្តែអ៊ុំអត់បែកគ្នាសោះនៅជាប់នឹង

ក៖ រហូតដល់ឥឡូវនឹងហោសអ៊ុំ?

ខ៖ នឹងហើយនៅទាល់តែឥឡូវនឹងទាល់តែគាត់ស្លាប់នឹងណាស់នឹងហើយនឹងចឹង

ក៖ បាទអ៊ុំមានចេះអានរឺមួយក៏ចេះសរសេរអក្សរខ្មែរបានល្អប៉ុណ្ណាដែរអ៊ុំ?

ខ៖ អ៊ុំនឹងហោសតែមួយនឹងក៏មិនចេះផងនឹង

ក៖ ប៉ុន្តែអ៊ុំបានរៀនទេអ៊ុំ?

ខ៖ ថាកាលណុងយាយកាលណុងម៉ែអោយរៀនដែរនឹងម៉ែអោយរៀនដែរប៉ុន្តែយាយគាត់ថាចេះអើយ កុំអោយវារៀនអីនឹងពេលដែររៀនចេះទៅនាំតែសរសេរសំបុត្រស្នេហាទេ កុំអោយវារៀនអីនឹង

ក៖ កាលពីជំនាន់ណុងគេគិតថាបើយើងរៀនចេះទៅយើងក៏សរសេរសំបុត្រស្នេហាទៅគ្នាណអ៊ុំ?

ខ៖ នឹងហើយកាលណុងរៀនបាន អក្សរក នឹងអក្សរខហើយនឹងយើងចេះសរសេរហើយនឹងមើលដាច់ ហើយនឹងហើយគាត់ថាកុំរៀនអីកុំអោយវារៀនអីឈប់អោយវារៀនទៅ រៀនអីរៀនចេះនាំតែចេះសរសេរ សំបុត្រស្នេហានឹង ហើយខ្ញុំនឹងមិនដឹងថាសំបុត្រស្នេហានឹងអីពីដើមមកនឹងខ្ញុំអត់ដឹងទេណាស់

ក៖ អ៊ុំអត់ដឹងអត់ដែរចេះស្រលាញ់គ្នាផងហោសអ៊ុំ?

ខ៖ អត់ដែរទេនឹងហោសខ្ញុំអត់ដឹងទេអាយុ17ឆ្នាំក៏នៅលេងអ៊ាវគ្នា លេងបិទពួននៅតាមគុម្ពចេកដែរនឹង

ក៖ ចឹងអត់ចេះខ្មាស់គ្នាទេណអ៊ុំ?

ខ៖ អត់មានទេមិនដូចឥឡូវនឹងទេរួមទៅ

ក៖ អូ៎!បាទអ៊ុំ?

ខ៖ អ៊ុំក៏មិនបានរៀនទៅគាត់ដូចថាគាត់លក់ដូរខាងយាយនឹងគាត់ជាមេកុងស៊ីហោស

ក៖ បាទអ៊ុំបាទចឹង?

ខ៖ នរណាគេយកទៅប្រចាំអីចឹងហោសគាត់ទទួលហើយក៏អោយលុយគេទៅ ហើយអ៊ុំអ្នកឈរធ្វើចឹងទៅ

ក៖ ចឹងអ៊ុំអត់បានរៀនទេណអ៊ុំ?

ខ៖ អត់បានទេអត់បានរៀនសោះ

ក៖ ប៉ុន្តែអ៊ុំមានចេះភាសាអីក្រៅពីភាសាខ្មែរដែរទេង៊ុំចឹង?

ខ៖ ​ អត់មានចេះអីទេអើយអត់ចេះអីទេ

ក៖ ចុះអ៊ុំមានមិត្តភក្តិណាដែរស្និទ្ធិស្នាលដែរធំធាត់មកជាមួយគ្នាដែរទេអ៊ុំ?

ខ៖ ស្លាប់បាត់ហើយ

ក៖ ប៉ុន្តែធ្លាប់មានដែរណអ៊ុំ?

ខ៖ មានដែរតើប៉ុន្តែស្លាប់បាត់ហើយនឹង

ក៖ ប៉ុន្តែអ៊ុំអាចប្រាប់ឈ្មោះមួយចំនួនដែរអ៊ុំអាចចងចាំបានទេអ៊ុំ?

ខ៖ ពួកម៉ាក់របស់អ៊ុំនឹងគ្មានពួកម៉ាក់ស្រីទេនឹងសុទ្ធតែជាគណះបញ្ជាការនឹង

ក៖ អូ៎!ចឹងហោសអ៊ុំ?

ខ៖ សុទ្ធតែកាន់កាំភ្លើងខ្លីមេសាក់មរភូមិ

ក៖ ប៉ុន្តែពួកគាត់មានឈ្មោះអីគេខ្លះដែរទៅអ៊ុំ?

ខ៖ អើរពួកគាត់នឹងឈ្មោះឈឿនអីចឹងទៅ ជាគណះមេបញ្ជាការឈឿនអីចឹងទៅ

ក៖ អូ៎!ល្អអ៊ុំ?

ខ៖ ហើយអនុប្រធានកងធំអីចឹងទៅស្គាល់ចឹងទៅ ប្រធានវីរះអីចឹងស្គាល់ចឹងទៅប៉ុន្តែស្លាប់អស់ចឹងទៅ មិនដែរបានគិតមិនដែរបានចងចាំមិនដែរខ្វល់អីចឹងទៅនឹងណាស់

ក៖ អូ៎!បាទចឹងអ៊ុំ?

ខ៖ នឹងហើយចឹង

ក៖ ប៉ុន្តែអ៊ុំធ្លាប់មានអនុស្សាវរីយ៍អីជាមួយមិត្តភក្តិដែរជិតស្និទ្ធិនឹងដែរទេ?

ខ៖ នឹងមានដែរតើៗ!

ក៖ អ៊ុំធ្លាប់បានធ្វើអីគេខ្លះជាមួយគាត់ដែរអ៊ុំ?

ខ៖ ខ្ញុំជំនាន់អាពតនឹងនិយាយពីរឿងជំនាន់អាពតនឹងហាស

ក៖ បាទអ៊ុំបាទ?

ខ៖ ​អ៊ុំនឹងហាសចូលដំណាក់នឹងអ៊ុំចូលជំនាន់អាពតទេ

ក៖ ចឹងហោសអ៊ុំ?

ខ៖ មិននៅខាងក្រៅទេ នៅខាងក្រៅអីបើនៅខាងក្រៅនឹងយើងដាច់ភ្នំពេញនឹងយើងមានគ្រួសារហើយ នឹងហាស

ក៖ អូ៎!ចឹងហោសអ៊ុំ?

ខ៖ អានេះបើយើងឆ្លើយនឹងយើងឆ្លើយនៅក្នុងអាពតទេនេះ

ក៖ ប៉ុន្តែអ៊ុំធ្លាប់បានធ្វើអីគេខ្លះដែរទៅចឹងអ៊ុំ?

ខ៖ នៅក្នុងជំនាន់អាពតនឹងខ្ញុំធ្វើនេះអ៊ុំធ្វើជាទាហ៊ានអាពតតើនឹង

ក៖ ប៉ុន្តែអ៊ុំធ្លាប់បានលេងអីជាមួយមិត្តភក្តិរបស់អ៊ុំទេ?

ខ៖ អើរក្នុងណុងសិល្បិ៍ធ៌មនារីនឹងគ្មានបានលេងអីទេ ប៉ុន្តែយើងការពារសិល្បិ៍ធ៌មមនុស្សស្រីនឹង

ក៖ អូ៎!បាទអ៊ុំចឹង?

ខ៖ លក្ខណះសិល្បិ៍ធ៌ម16យ៉ាងហាសកុំអោយប៉ះពាល់គ្នាហោសប៉ុន្តែយើងបានមានមនោសញ្ចេតនា មានការលេងសើចជាមាត់អីចឹងទៅណាស់

ក៖ បាទអ៊ុំចឹង?

ខ៖ ​គ្រាន់តែចឹងទេណាស់បើថាអើយយើងនឹងអត់មានទេ

ក៖ អូ៎!បាទអ៊ុំចឹង?

ខ៖ ចា៎!នឹងហើយវាចឹងទេ

ក៖ ចុះអ៊ុំមានធ្លាប់ទៅធ្វើការងារនៅវាលស្រែចំការអីទេអ៊ុំ?

ខ៖ អូ៎!អាណុងលែងនិយាយហើយនឹងជំរះសណ្ដែកអី ជំរះដំឡូងនឹងអីសព្វសារពើ

ក៖ មានច្រើនហាសណអ៊ុំ?

ខ៖​ មានលីប៉ាវកញ្ចប់ទៅហើយនឹង លីប៉ាវកញ្ចប់ទៅហើយនឹង ទៅចឹងទៅព្រលឹមបាត់ព្រលប់ៗបានមក ដល់វិញអីចឹង

ក៖ រាល់ថ្ងៃនឹងគឺធ្វើចឹងរហូតនឹង?

ខ៖ ក្មួយអើយនិយាយពីប្រវត្តិនឹងវាឆ្អែតហើយសព្វថ្ងៃនឹងចង់ខ្លាចហើយនឹង

ក៖ ចុះអ៊ុំធ្លាប់បើកអាជីវកម្មលក់ដូរ រឺក៏ធ្លាប់ធ្វើស្រែចិញ្ចឹមមាន់ ចិញ្ចមទា ជ្រូក គោអីទេអ៊ុំ?

ខ៖ អត់ដែរទេនឹង ដែរៗៗនឹងកាលនៅជាមួយម៉ែដែរដល់ពេលមកនៅខ្លួនឯងនឹងមកចិញ្ចឹមជ្រូក មាន់ ទាខ្លួនឯងនឹងមានហើយ

ក៖ ប៉ុន្តែអ៊ុំចិញ្ចឹមជាលក្ខណះជាកសិដ្ឋាន រឺយ៉ាងម៉េចដែរអ៊ុំ?

ខ៖ ចិញ្ចឹមលក្ខណះជាគ្រួសាររបស់យើងនឹងនៅក្នុងផ្ទះយើងបាច់អង្ករអីអោយមាន់អីនឹងដូចថាមាន20-30ក្បាល់អីចឹងហាសណាស់

ក៖ បាទអ៊ុំចឹងទេ?

ខ៖ នឹងគ្រាន់តែយើងទុកដោះស្រាយជីវភាពនឹង

ក៖ ប៉ុន្តែង៊ុំមានចិញ្ចឹមអីគេខ្លះដែរអ៊ុំ?

ខ៖ មានចិញ្ចឹមមាន់ ចិញ្ចឹមទា ចិញ្ចឹមជ្រូកកាលពីដើមមកនឹង

ក៖ អូ៎!ចិញ្ចឹមច្រើនដែរណអ៊ុំ?

ខ៖ នឹងហើយបានអានឹងមានអីចិញ្ចឹម ចុះជួលផ្ទះគេនឹង

ក៖ បាទអ៊ុំចឹង?

ខ៖ មានអីធ្វើជួលផ្ទះគេនឹង

ក៖ ចុះអ៊ុំគិតថាជីវិតរបស់អ៊ុំនឹងមានការផ្លាស់ប្ដូរអីគេខ្លះដែរនៅក្នុងជីវិតរបស់អ៊ុំដែរនឹង?

ខ៖ អើយក្មួយអើយជីវិតនឹងតែងតែមានការផ្លាស់ប្ដូរហើយនឹងរហូតមកដល់សព្វថ្ងៃនឹងមានការផ្លាស់ប្ដូរ ហើយនឹងគ្រាន់តែថាវា ម្ដាយរបស់យើងអោយយើងទៅនៅជាមួយគេចឹងទៅវាមានការលំបាកអីចឹងទៅ ណាស់

ក៖ បាទអ៊ុំចឹង?

ខ៖ ដល់ពេលដែរយើងអត់នឹងពីណុងមករហូតមកដល់ឥឡូវនឹងដូចយើងថាជីវិតរបស់យើងនឹងមាន ការផ្លាស់ប្ដូរដូចថាយើងដោះស្រាយខ្លួនឯង

ក៖ អូ៎!វាស្រូលត្រង់ថាយើងអាចដោះស្រាយខ្លួនឯងបានមែនទេអ៊ុំ?

ខ៖ នឹងហើយយើងអាចដោះស្រាយខ្លួនឯងនឹង

ក៖ ប៉ុន្តែអ៊ុំគិតថាអ៊ុំធ្លាប់ធ្វើការងារអីគេខ្លះដែរតាំងពីក្មេងរហូតមកដល់ពេលនេះហាសអ៊ុំ?

ខ៖ ធ្វើសំណង់ក៏ធ្វើ លីប៉ាវជំរះក៏ធ្វើជាជ័រក៏ធ្វើអីក៏ធ្វើដែរធ្វើមួយចប់នឹង

ក៖ ចឹងមានន័យថាអ៊ុំធ្វើច្រើនណអ៊ុំ?

ខ៖ អ៊ុំធ្វើច្រើនណាស់ជីវិតរបស់អ៊ុំនឹងជីវិតរបស់អ៊ុំនឹងធ្វើច្រើនណាស់

ក៖ ចុះម្ហូបអីដែរអ៊ុំគិតថាអ៊ុំចូលចិត្តពិសារដែរ?

ខ៖ ម្ហូបយើងចូលចិត្តនៅក្នុងគ្រួសារនឹងហោស?

ក៖ បាទអ៊ុំបាទនឹង?

ខ៖ ខ្ញុំពីដើមនឹងខ្ញុំចូលចិត្តម្ហូបឆា

ក៖ ឆា ណអ៊ុំចុះ ចៀន ស្ងោរ ការី កកូរអីអ៊ុំ?

ខ៖ នឹងធម្មតាទេនឹង

ក៖ ចឹងអ៊ុំចូលចិត្តតែឆាមួយទេណអ៊ុំ?

ខ៖ ចូលចិត្តឆានឹងជាម្ហូបនេះបើថាម្ហូបសំលវិញ

ក៖ ក្រៀមក្រស់វិញអ៊ុំ?

ខ៖ ក្រៀមក្រស់ចូលចិត្តចៀនឆាខ្ញីដាក់សៀងអីចឹងទៅខ្ញុំចូលចិត្តចឹង

ក៖ ​នឹងដែរអ៊ុំចូលចិត្ត?

ខ៖ ពីព្រោះសំលចូលចិត្តនឹងមានតែការី កកូរ

ក៖ អូ៎៎!បាទអ៊ុំ ចុះល្បែងប្រជាប្រិយ៍អីដែរអ៊ុំចូលចិត្តលេងកាលពីនៅក្មេងហាសអ៊ុំ?

ខ៖ ល្បែងប្រជាប្រិយ៍ពីដើមនឹងចូលចិត្តលេងតែស្អីអាគេខ្សិបគ្នាអីនឹងហោស

ក៖ គេខ្សិបគ្នាធ្វើអីគេដែរអ៊ុំ?

ខ៖ លក្ខណះថាស្ដេចចង់អីកាលពីនៅក្មេងនឹង

ក៖ អូ៎!លេងស្ដេចចង់ហោសអ៊ុំ?

ខ៖ នឹងហើយដូចថាគេហៅក្រុងអីនឹងហោស

ក៖ អ៊ុំនិយាយថាខ្សិបគ្នានឹងខ្ញុំអត់ដឹងថាខ្សិបគ្នាអីគេដែរ?

ខ៖ អាស្អីគេក្រុងហោសកាលនៅពីក្មេងៗៗនឹងលេងតែចឹងនឹង

ក៖ ប៉ុន្តែទាញព្រាត លាក់កន្សែង ចោលឈូងដែរលេងទេ?

ខ៖ ថីមិនដែរឆ្មាខាំកែងអីនឹងល្បែងប្រជាប្រិយ៍នឹងដែរលេងចឹងៗៗដែរលេងនឹងចានឹងដែរលេង

ក៖ ចុះអ៊ុំមានចងចាំបទចំរៀងដែរអ៊ុំចូលចិត្តច្រៀងទេ?

ខ៖ ខ្ញុំមិនដែរចេះច្រៀងទេក្មួយអើយ

ក៖ ចឹងអ៊ុំអត់ដែរចេះច្រៀងទេណអ៊ុំ?

ខ៖ អ៊ុំចេះតែស្ដាប់គេច្រៀងនឹង

ក៖ ប៉ុន្តែអ៊ុំចូលចិត្តស្ដាប់ចំរៀងនឹង?

ខ៖ នឹងហើយចូលចិត្តស្ដាប់

ក៖ ចុះរៀងប្រភេទអីដែរអ៊ុំចូលចិត្តស្ដាប់ដូចជាលក្ខណះបុរាណ​ រឺក៏សម័យដែរ?

ខ៖ ស្ដាប់បុរាណសម័យមិនសូវចង់ទេនឹង

ក៖ អុ៎!បាទង៊ុំចឹង?

ខ៖ ចូលចិត្តតែបុរាណនឹងបុរាណចេញមកចូលចិត្តតែម្ដងនឹង

ក៖ បាទអ៊ុំចុះនៅក្នុងក្រុមគ្រួសាររបស់អ៊ុំមាននរណាគេម្នាក់ចេះលេងឧបករណ៍ភ្លេងទេអ៊ុំ?

ខ៖ អត់ទេ

ក៖ ភ្លេងខ្មែរ ភ្លេងសម័យអីក៏អត់ចេះដែរ?

ខ៖ អត់មានទេនឹងក្មួយអើយគ្មានទេនឹង

ក៖ ចុះផ្ទះរបស់អ៊ុំមានលក្ខណះបែបណាតាំងពីក្មេងរហូតមកដល់ពេលនេះហាស កាលពីក្មេងនឹងផ្ទះយ៉ាងម៉េចហើយឥឡូវនឹងផ្ទះយ៉ាងម៉េចចឹងហាស?

ខ៖ អូ៎!ផ្ទះរបស់អ៊ុំនឹងពីដើមនឹងនៅផ្ទះឈើទេប៉ុន្តែគ្រាន់វាធំ

ក៖ អូ៎!ចឹងហោសអ៊ុំ?

ខ៖ មិនមែនផ្ទះថ្មទេ ផ្ទះឈើនឹងដំបូលប្រក់ក្បឿងនឹងនឹងហើយៗកាលពីដើមហាស

ក៖ អូ៎!បាទអ៊ុំចឹងទេ?

ខ៖ ពីដើមផ្ទះចឹងនឹងពីដើមហោសអត់មានថ្មទេនឹងពេលដែរនៅជាមួយម៉ែឪយើងនឹងហាស

ក៖ អូ៎!ចឹងចុះ?

ខ៖ នឹងហើយៗៗផ្ទះក្បឿងនឹង

ក៖ ប៉ុន្តែផ្ទះរបស់អ៊ុំធ្វើនឹងនរណាគេជាអ្នកធ្វើដែរអ៊ុំដូចជាអ៊ុំជួលគេរឺមួយក៏អ៊ុំធ្វើដផោយខ្លួនឯងដែរអ៊ុំ?

ខ៖ ផ្ទះពីដើមមកហោសនៅជាមួយម៉ែនឹងហោស?

ក៖ បាទអ៊ុំបាទនឹងហើយអ៊ុំ?

ខ៖ ផ្ទះខ្លួនឯងនឹងដីខ្លួនឯង

ក៖ ប៉ុន្តែនរណាគេជាអ្នកធ្វើដែរអ៊ុំ?

ខ៖ ទេមានតែម្ដាយឪពុករបស់យើងនឹងហើយជាងអ្នកធ្វើបើយើងនៅជាមួយគាត់នឹង

ក៖ ប៉ុន្តែឪពុករបស់អ៊ុំគាត់ចេះធ្វើផ្ទះទេ?

ខ៖ ទោះបីគាត់មិនចេះក៏គាត់នឹងរកជាងនឹងគាត់រកជាងអោយធ្វើទេកាលណុងពីព្រោះអីគាត់ស្គាល់ជាង អីនឹងដល់ចឹងទៅ

ក៖ បាទអ៊ុំចុះអ៊ុំមានដឹងថាផ្ទះរបស់អ៊ុំនឹងគេធ្វើមានឧបករណ៍អីសំរាប់សាងសងដែរទេអ៊ុំ?

ខ៖ កាលពីដើមនឹងពីដើមនឹងគេមានតែឈូសទេ គេមានឈូសដេកឈូសនឹងគេឈូសនឹង គេកាន់អានេះគេឈូសរុញ

ក៖ អូ៎!ចឹងហោសអ៊ុំ?

ខ៖ ឈូសឆ្វាចៗៗចេញអាចម៍មកចឹងហាសណាស់

ក៖ បាទអ៊ុំចឹងទេ?

ខ៖ នឹងហើយមិនដូចឥឡូវនឹងថ្មទេកាលពីដើមនឹងគេសងផ្ទះមួយៗហាសគាមានដែកដាប់ គេមានអីគេមានវៃជារុនសំរាប់ដាប់វា

ក៖ គេមានអាកែងសំរា់តប់នឹងហោសអ៊ុំ?

ខ៖ ចា៎!នឹងហើយអានឹងគេសុទ្ធតែដាប់ដំណាប់ហាសនឹងហើយផ្ទះឈើនឹង

ក៖ អូ៎!ចឹងទេ?

ខ៖ ខ្ញុំធ្លាប់ដឹងនឹង

ក៖ ប៉ុន្តែគេមានប្រើលក្ខណះដូចជាមានដែកគោល ដែកគាស់អីទេអ៊ុំ?

ខ៖ គេប្រើទាំងអស់នឹងដែកបុរាណនឹងគេប្រើទាំងអស់នឹងចា៎ពីព្រោះអីគេមានដែកដាប់គេមាន ដែកឈូសគេមានអាកែងប្លង់ គេមានរណាអីគេមានមួយចប់នឹង មិនដូចឥឡូវនឹងធ្វើថ្មទេក្មួយអើយ

ក៖ បាទអ៊ុំបាទចឹង?

ខ៖ ទៅបីក្បាលសសរឡើងប្លង់គេគូរដាប់សូកដូចថាធ្នើមៗៗនឹង

ក៖ គេមានវៃដែកគោលតាមធ្នើមនឹងអីចឹងហោសអ៊ុំ?

ខ៖ ​ចា៎!គេដាប់ហាសចានឹងផ្ទះបុរាណពីដើមនឹង

ក៖ បាទអ៊ុំចុះអ៊ុំគិតថាជំនាញអីគេដែរអ៊ុំកិតថាអ៊ុំចេះស្ទាត់ជំនាញដែរអ៊ុំ?

ខ៖ អ៊ុំគ្មានជំនាញអីស្ទាត់ទេក្មួយអើយ

ក៖ រាល់ថ្ងៃនឹងអ៊ុំចូលចិត្តធ្វើជាជំនាញអីគេដែរអ៊ុំ?

ខ៖ សព្វថ្ងៃធ្វើចាប់ឆាយនឹងធ្វើហីហោសមុខរបរនឹងមានតែមុខរបរអេតចាយនឹងហើយ

ក៖ ចឹងមានន័យថាអ៊ុំចូលចិត្តលក់អេតចាយ

ខ៖ នឹងហើយមានតែមុខរបរនឹង

ក៖ ចុះលក្ខណះថាកូរស្ក វេញវល្លិ៍ ធ្វើផ្ដៅអីនឹងអ៊ុំមានចេះទេអ៊ុំ?

ខ៖ អត់មានចេះទាំងអស់នឹងទេ

ក៖ ឪពុកម្ដាយរបស់អ៊ុំនឹងគាត់មានធ្លាប់បង្រៀនពីជំនាញអីទៅអ៊ុំដែរទេចឹង?

ខ៖ គាត់ពីដើមនឹងគាត់មានដែរធ្វើអីទេគាត់ពីដើមនឹងគាត់រកស៊ីដែរនឹងហាស គាត់អោយកូនទៅរៀន ហើយបងរបស់ខ្ញុំនឹងគាត់រៀននៅសាលាវត្តនៅសាត្រាអោយគេជួយមើលអីនឹង

ក៖ អូ៎!អាលក្ខណះព្រះគម្ពីរបីដក់អីនឹងហោសអ៊ុំ?

ខ៖ នឹងហើយបងរបស់ខ្ញុំនឹងគាត់មើលតែអានឹងទេ រៀនតែអានឹងទេពីដើមនឹងហោស

ក៖ អូ៎!ចឹងហោសអ៊ុំ?

ខ៖ ចា៎!ដោយសារតែគាត់នៅវត្តចឹងគាត់រៀនតែអានឹងទេ

ក៖ ចុះឪឡូវនឹងអ៊ុំអាចប្រាប់ខ្ញុំបានទេថាអ៊ុំមានការលំបាកអីកាលពីក្មេងរហូតមកដល់ពេលនេះហាស មានអីគេខ្លះដែរអ៊ុំ?

ខ៖ តាំងពីក្មេងរហូតមកដល់ឥឡូវនឹងវាហួសពីលំបាកហើយនឹងវាឈឺចាប់ហាសកុំនិយាយក្នុងឆាកជីវិត នេះហោស

ក៖ អូ៎ឆាចោលតែម្ដងហោសអ៊ុំ?  
ខ៖ នឹងហើយកុំនិយាយឆាចោលតែម្ដងនឹងទៅកុំនិយាយវាហត់ណាស់វាហត់តែម្ដងនឹង

ក៖ ចុះអ៊ុំអាចប្រាប់ខ្ញុំបានខ្លះៗដែរទេពីការលំបាករបស់អ៊ុំដែរអ៊ុំបានជួបប្រទះចឹងហាសអ៊ុំ?

ខ៖ ជំនាន់ពលពតនឹងគេបាញ់គ្នាលីរបួសអីចឹង

ក៖ លីរបួសនឹងហោសអ៊ុំ?

ខ៖ សែងរបួសបីសមាគមន៍មកនឹង

ក៖ អូ៎!សែងមនុស្សរបួសហោសអ៊ុំ?

ខ៖ នឹងហើយសែងមនុស្សរបួសដាក់អង្រឹងនឹង ជួនកាលធ្លាក់ចឹងទៅ ជួនកាលធ្លាក់ទៅទុកចោលចឹងទៅ ហើយកាត់ផុកកាត់អីចឹងទៅ

ក៖ ប៉ុន្តែអ៊ុំពេលណុងគេជំលាសអ៊ុំទៅណាដែរទៅ?

ខ៖ អត់មានជំលាសទេពេលណុងយើងធ្វើការនឹង

ក៖ នៅកំពង់ចាមមែនទេអ៊ុំ?

ខ៖ ចា៎!យើងនៅគ្រប់ទីកន្លែងនឹងប៉ុន្តែនៅកំពង់ចាមនឹង តែយើងធ្លាប់ទៅសមរភូមិនឹងយើងអ្នកធ្លោបនឹង យើងអ្នកទៅយកអ្នករបួសនឹងហាស

ក៖ អូ៎!ចឹងបាទអ៊ុំ?

ខ៖ ដាក់សែងនឹងទាំងយប់ថ្ងៃនឹងហើយអ្នកខ្លះហូរឈាមមក អ្នកខ្លះស្រែថាស្រែទឹកណាស់ៗៗ

ក៖ ​ ប៉ុន្តែពេលដែរនៅឆ្នាំ1976នឹងអ៊ុំបានរៀបការជាមួយនឹងអ៊ុំប្រុស ប៉ុន្តែពេលណុងគេអោយអ៊ុំនៅជាមួយ គ្នាទៀតរឺមួយក៏អត់ទេអ៊ុំ?

ខ៖ អត់អីទេគេអោយនៅបែកគ្នាតើ!

ក៖ អ៊ុំប្រុសគាត់នៅកន្លែងណាដែរអ៊ុំ?

ខ៖ ដូចថាចេះគេមានកន្លែងគេមានមន្ទីរនៅក្រសួង

ក៖ មនុស្សស្រីនៅដោយមនុស្សស្រីដោយមនុស្សប្រុស?

ខ៖ នឹងហើយ

ក៖ គេហៅកងនារីនឹងហោសអ៊ុំ?

ខ៖ កាលណុងខ្ញុំនៅមន្ទីរទេនឹង

ក៖ អូ៎!បាទអ៊ុំ?

ខ៖ កាលណុងហោសខ្ញុំនៅខាងមន្ទីរទេនឹង

ក៖ ប៉ុន្តែអ៊ុំប្រុសនឹងគេអោយធ្វើអីគេអោយធ្វើអីគេដែរអ៊ុំ?

ខ៖ អ៊ុំប្រុសនឹងពីដើមនឹងគាត់ជាប្រធានខាងគណនីខាងដឹកជញ្ជូន

ក៖ អូ៎!ប៉ុន្តែអ៊ុំជាអ្នកជាជ័រ?

ខ៖ អត់ទេអានឹងបើនិយាយពីរឿងពីជំនាន់អាពត

ក៖ ពីជំនាន់ពលពតហោស?

ខ៖ ចុះបើសួរខ្ញុំពីជំនាន់ពលពតនឹងខ្ញុំមិនឆ្លើយជំនាន់ពលពតវិញ បើសួរខ្ញុំពីបច្ចុប្បន្នវិញនឹងរឺពីអតីតកាល ទៅពីណុងមកឥឡូវនឹងខ្ញុំជាអ្នជាជ័រទេ បើនិយាយពីក្នុងអាពតនឹងអោយខ្ញុំធ្វើអីនឹងអាណុងកាលពីនៅ ក្នុងអាពលពតនឹងធ្វើទាហ៊ានអាពតធ្វើអីធ្វើជាកងចល័តអីនឹង

ក៖ ចុះអ៊ុំប្រុសកាលពីជំនាន់អាពតណុងគាត់ធ្វើអីគេដែរ?

ខ៖ គាត់ធ្វើការនៅក្នុងអាពតនឹងដែរនឹងគាត់មើលការខុសត្រូវនៅក្នុងអាពតនឹង

ក៖ អូ៎!បាទអ៊ុំចឹង?

ខ៖ គេមានក្រសួងគេដែរនឹង

ក៖ ​គាត់ធ្វើជាមេក្រុមមែនអ៊ុំ?

ខ៖ គាត់ថាធ្វើជាមេក្រុមក៏បានដែរថាគេទទួលខុសត្រូវគេក៏បានដែរប៉ុន្តែគាត់ធ្វើធំហាស

ក៖ បាទអ៊ុំចុះអ៊ុំ?

ខ៖ បើនិយាយពីពាក្យសាមញ្ញពីដើមនឹងដូចថាគាត់មួយជាចៅហ្វាយស្រុកគេចឹងហាស

ក៖ គាត់ជាអ្នកធំមួយគ្រប់គ្រងគេនៅក្នុងនឹងហោស?

ខ៖ ចង់និយាយថាគាត់ជាអ្នកមើលនៅក្នុងមន្ទីរនឹងគាត់អ្នកក្ដាប់ទាំងអស់នឹង

ក៖ អូ៎!ចឹងឡូយហាសណអ៊ុំ?

ខ៖ នៅតំបន់គាំទ្រគាត់ទាំងអស់

ក៖ អូ៎!គេហៅ?

ខ៖ ពាណិជ្ជកម្មតំបន់ហាស

ក៖ គេហៅប្រធានភូមិភាគគេនិងហោសអ៊ុំ?

ខ៖ ចា៎!នឹងហើយនឹងចង់និយាយខាងតំបន់នឹងគឺជាចៅហ្វាយស្រុកមួយនឹងកាលពីដើមហោស

ក៖ ចុះអ៊ុំគិតថាអ៊ុំឆ្លងកាត់ការលំបាកទាំងអស់នឹងដោយរបៀបណាដែរ?

ខ៖ ឆ្លងកាត់ដូចថាវារឿងការជូរចត់លំបាកលំបិននឹង ចេះតែតស៊ូទាំងអស់គ្នានឹងយើងមិនបែកគ្នាទេ ក្រៅពីខ្ញុំនឹងគេបែកគ្នាអីទេ ខ្ញុំមិនអីទេប៉ុន្តែខ្ញុំមានចំណង

ក៖ ម៉េចចឹងអ៊ុំ?

ខ៖ គេទៅរកម៉ែគេទៅហើយយើងនឹងក៏តៅរកម៉ែយើងទៅនឹង

ក៖ អូ៎!ចឹងទេ?

ខ៖ គេអោយយើងមកនៅក្រោយវិញនោះ

ក៖ បាទអ៊ុំចឹង?

ខ៖ តែខ្ញុំអត់ទេនឹងចំណងខ្ញុំចេះតែភ្ជាប់ជាមួយគាត់ទៅ

ក៖ ចេះតែចងជាមួយគាតរ់រហូតទៅ?

ខ៖ ដូចថាចេះតែចង់ទៅបើជាគូរយើងទៅណាក៏ទៅជាមួយគ្នាដែរនឹង អត់ចេះប្រកែកអត់ចេះឈ្លោះគ្នាទេ នឹងហាស

ក៖ ដោយសារតែអ៊ុំប្រុសគាត់ស្លូតដែរណអ៊ុំ?

ខ៖ នឹងហើយនឹងវាតាមទៅឥឡូវនឹងខ្ញុំទៅនេះថាទៅណាទៅណាទៅទាំងអស់គ្នានឹង ដល់ពេលដែរមក នាំគ្នាមកទាំងអស់គ្នាហើយខ្ញុំទៅផ្ទះគាត់ចឹងទៅហើយខ្ញុំដើររកម្ដាយរបស់ខ្ញុំចឹងទៅវាចឹងទៅ

ក៖ ចុះអ៊ុំគិតថាពេលណាដែរអ៊ុំគិតថាជាពេលដែរសប្បាយនៅក្នុងឆាកជីវិតរបស់អ៊ុំដែរ?

ខ៖ មិនដឹងថាពេលណាទេក្មួយអើយវារឿងសប្បាយនឹងតាមថាវាសប្បាយនឹង អតីតកាលនឹងពេលដែរ បច្ចុប្បន្ននឹងក៏វាមិនអស្ចារ្យអីប៉ុន្មានដែរនឹងគ្រាន់តែថាវាមិន ដូចថាយើងមិនយកចិត្តទុកដាក់នៅក្នុងខ្លួន រឿងអវិជ្ជមាននៅក្នុងខ្លួនយើងកុំ យើងកុំគិតវាហាសណាស់

ក៖ បាទអ៊ុំនិយាយរួមយើងគិតថាពេលបច្ចុប្បន្នកាលនឹង?

ខ៖ យើងគិតតែពេលដែរសប្បាយកុំអោយយើងគិតថាអើរអញ់លំបាកណាស់អញ់លំបិនណាស់វេទនា ណាស់អញ់នឹង យើងគិតចឹងបានចេះតែនៅដក់ជាប់នៅក្នុងចិត្តនឹងណាស់

ក៖ បាទអ៊ុំបាទ?

ខ៖ បើយើងកុំគិតចឹងទៅអាមានក្រអីនឹងយើងសប្បាយចឹងទៅ

ក៖ យើងគិតថានឹងចុះគិតថាអ៊ុំឥឡូវនឹងជីវភាពរបស់អ៊ុំនឹងយ៉ាងម៉េចដែរសមរម្យធម្មតាទេណអ៊ុំ?

ខ៖ វាសមរម្យធម្មតាទេឥឡូវនឹងវាមិនអីទេ

ក៖ យើងក៏មិនថាពិបាកដែរប៉ុន្តែគ្រាន់តែយើងនឹងវាសមរម្យសប្បាយនឹងជាមួយកូនចៅណអ៊ុំ?

ខ៖ នឹងហើយៗៗចាវាធូរចឹងទៅ

ក៖ អូ៎!បាទអ៊ុំបាទនឹង?

ខ៖ នឹងហើយៗៗវាចឹង

ក៖ ចុះអ៊ុំគិតថាកាលពីក្មេងនឹងអ៊ុំធ្លាប់មានក្ដីស្រម៉ៃថាពេលដែរធំឡើងនឹងអ៊ុំចង់ធ្វើអីគេដែរទេអ៊ុំ?

ខ៖ ពីដើមនឹងក្ដីស្រម៉ៃរបស់អ៊ុំនឹងអ៊ុំគិតថាបើសិនជាអ៊ុំចង់រៀនអីនឹងអ៊ុំចង់រៀនអោយបានចប់ចុងចប់ដើម នឹងបើម្ដាយឪពុករបស់អ៊ុំអោយបានរៀនចប់ចុងចប់ដើមនឹងអ៊ុំចង់ធ្វើជាពេទ្យហោស

ក៖ អ៊ុំចង់ធ្វើជាពេទ្យហោសអ៊ុំ?

ខ៖ ពីព្រោះកាលពីជំនាន់អាពតនឹងអ៊ុំចេះមុខវិទ្យាពេទ្យនឹងដែរដុកទ័រនឹងគាត់ចាដុកទ័រណាមួយដល់ ពេលដែរគាត់មានធុរះអីនឹងគាត់ចេះតែហៅខ្ញុំនឹងគាត់ចេះតែហៅខ្ញុំនឹងថាណែមីអូនមកនេះខ្ញុំថាអើរមានការអីលោកគ្រូពេទ្យ ណែមកលាយថ្នាំអោយគេបន្តិច ខ្ញុំថាហីខ្ញុំអត់ចេះអក្សរទេលោកគ្រូអើយ​ខ្ញុំអត់ចេះ លាយទេនឹង

ក៖ អ៊ុំជាជំនួយការរបស់គាត់មែនអ៊ុំ?

ខ៖ ចា៎!នឹងហើយខ្ញុំថាខ្ញុំអត់ចេះលាយទេលោកគ្រូ គាត់ថាទេហែងចំណាំថ្នាំនេះលាយអានេះៗៗៗនឹងខ្ញុំ ចេះតាមគាត់ទាំងអស់នឹង

ក៖ ប៉ុន្តែលាយតៅមិនអត់ទេ?

ខ៖ អត់អីដែរអ្នកទាំងអស់នឹងដូចថាម៉ាក្រសួងយោធានឹងហាស ពីព្រោះអីគាត់ជាពេទ្យយោធាហាស

ក៖ បាទអ៊ុំបាទ?

ខ៖ ម៉ាក្រសួងយោធានឹងគឺខ្ញុំជាអ្នកចាក់អោយទាំងអស់នឹង ពេលដែរព្រលឹមឡើងនឹងគឺខ្ញុំមើលអ្នករបួស ខ្ញុំមើលអ្នកទាំងអស់នឹងមើលហើយ គាត់ថាម៉េចដែរខ្ញុំថាដូចជាអត់អីទេលោកគ្រូគាត់ថាអាចបានអត់ គាត់សួរខ្ញុំចឹងហាសគាត់ថាអាចបានអត់មើលទៅខ្ញុំប្រាប់គាត់ថាមិនហ៊ានធានាទេលោកគ្រូអើយ

ក៖ អូ៎ៗ!បាទត្រូវបានអ៊ុំ?

ខ៖ គាត់ថាប្រឹងប្រែងទៀតទៅ ពេលដែរខ្ញុំប្រឹងប្រែងនឹងខ្ញុំក៏ចេះទៅណាស់ប៉ុន្តែខ្ញុំមិនចេះអក្សរទេ វាចឹងទេនឹង

ក៖ ចុះបើសិនជាចង់អោយអ៊ុំផ្ដែផ្ដាំទៅកូនចៅជំនាន់ក្រោយៗៗនឹងតើអ៊ុំចង់ផ្ដែផ្ដាំអីទៅគាត់ដែរអ៊ុំ?

ខ៖ អោយវាខំប្រឹងរៀនខំប្រឹងអីនឹងនឹងហើយផ្ដែផ្ដាំវាចឹងអោយវាខំប្រឹងរៀនទៅកុំអោយវាលំបាកលំបិន ចឹងទៅតែវាមានតំរិះនឹងក៏វាធូរយើងចឹងដែរ

ក៖ ក៏អាចមានការងារល្អដែរណអ៊ុំ?

ខ៖ នឹងហើយវាមិនសូវហត់នឿយហាស

ក៖ បាទអ៊ុំចុះ?

ខ៖ នឹងហើយវាមិនសូវហត់នឿយវាមិនសូវប្រើកំលាំងហាសវាប្រើខួរក្បាលវាប្រើអីចឹងទៅ វាមិនសូវចេញកំលាំងហូរញើសហូរអីចឹងនឹងហើយ

ក៖ បាទចុះបើសិនជាចង់អោយគាត់ជៀសវៀងវិញហាសតើអ៊ុំចង់អោយគាត់ជៀសវៀងពីអីមួយទៅអ៊ុំ?

ខ៖ បើមានលទ្ធភាពនឹងអោយធ្វើការធ្វើអីទៅនឹង

ក៖ អត់ទេលក្ខណះថាបើសិនជាចង់អោយគាត់ជៀសវៀងពីអំពើមួយដែរអត់ល្អហាសតើចង់ អោយគាត់ជៀសវៀងអីដែរអ៊ុំ?

ខ៖ ​ដូចថាថ្នាំញៀនអីនឹងហាសអោយវាជៀសវៀងបាន

ក៖ អូ៎!បាទអ៊ុំនឹង?

ខ៖ អោយវាជៀសវៀងទៅប៉ុន្តែកូនរបស់ខ្ញុំអានវដូចថាវាមិននេះអីទេ ដូចថាវា

ក៖ គាត់ល្អមែនទេអ៊ុំ?

ខ៖ ចា៎!នឹងហើយប៉ុន្តែទៅថ្ងៃមុខនឹងយើងមិនដឹងទេណាស់ បើយើងមើលឥឡូវនឹងវាមិនអីទេនឹង ដល់ពេលដែរទៅថ្ងៃមុខនឹងអានឹងរឿងមួយផ្សេងទៀតចឹងទៅយើងកុំគិតនឹងហើយ

ក៖ បាទអ៊ុំចឹងហោសអ៊ុំ?

ខ៖ ដើរមួយជំហ៊ានគិតមួយជមហ៊ានទៅអានឹងចឹង

ក៖ ចុះអ៊ុំមានអីចង់ផ្ដែផ្ដាំអីទៀតទេអ៊ុំ?

ខ៖ ដូចថាអ៊ុំចង់ផ្ដែផ្ដាំចេះចង់អោយវារៀនទៅនឹងអោយវាមានតំរិះទៅកុំអោយវាដើរតាមមិត្តភក្តិអីទេ គ្មានដើរទៅណាទេណាស់

ក៖ គាត់នៅតែផ្ទះទេណអ៊ុំ?

ខ៖ វាមកពីធ្វើការចឹងទៅវាខំប្រឹងរៀនឡើងចង់បែកខួរក្បាលហើយនឹងនៅតែរៀនមិនចង់ចេញទៀតនឹង ហើយក្ដីស្រម៉ៃវានឹងវាចង់រៀនធ្វើការងារធំដុំនឹង ហើយខ្ញុំប្រាប់ថាកូនអើយកុំខំប្រឹងពេករៀនតែមួយចេះ នឹងមានការងារទៅបានហើយ អើរវាថាបើសិនជាចង់ម៉ាស៊ីនត្រជាក់អីនឹង នៅក្នុងម៉ាស៊ីនត្រជាក់នឹងមាន អីមានតែការិយាល័យនឹងមានតែអីនឹង ទំនងរបស់វាហើយប៉ុន្តែខ្ញុំថា អើរស្រេចតែយើងលើទេពកោសល្យ ទេនឹង

ក៖ បើយើងខំប្រឹងទៅយើងចេះទៅវាអាចធ្វើបានការងារល្អហើយណអ៊ុំ?

ខ៖ នឹងហើយៗៗកុំអោយដូចម៉ែនឹងវាម៉ែវាហត់ប្រើកំលាំងនឹង

ក៖ អូ៎!បាទអ៊ុំបាទ?

ខ៖ វាប្រើខួរក្បាលទៅវាមិនសូវហត់ដូចម៉ែណាស់កូនណាស់

ក៖ បាទអ៊ុំបាទនឹងហើយ?

ខ៖ ប៉ុន្តែយើងណែនាំកូនចឹងណាស់

ក៖ បាទអ៊ុំចឹង?

ខ៖ ថាម៉ែវាហត់ហើយនឹងហើយណាមួយម៉ែមិនបានរៀនមិនបានសូត្រនឹងចឹងកូនឯងខំប្រឹងរៀនសូត្រ ចេះអោយមើលទៅដូចម៉ែនឹងគ្មានចេះអីមួយតួរទេនេះសព្វថ្ងៃនឹងហោស វាថាម៉ែឯងមិនចេះមែនប៉ុន្តែម៉ែ ឯងនឹងឆ្លាតចឹងហាស

ក៖ ចឹងអ៊ុំឆ្លាតហោសអ៊ុំ?

ខ៖ វាថាចឹងម៉ែចឹងប៉ុន្តែម៉ែឯងឆ្លាតចុះម៉ាក់ឯងចេះគិតអេតចាយហោសវាគិតអត់ចេញទេប៉ុន្តែខ្ញុំគិតមួយ ភ្លេតៗៗចេញនឹង

ក៖ អ៊ុំគិតលឿនហោសអ៊ុំ?

ខ៖ ចា៎!នឹងហើយហើយវាថាខ្ញុំឆ្លាតនឹងនឹងហើយវាចឹង

ក៖ បាទអ៊ុំចុះអ៊ុំមានអីចង់ផ្ដែផ្ដាំអីទៅពួកគាត់ផ្សេងទៀតទេអ៊ុំ?

ខ៖ អ៊ុំមានតែប៉ុណ្ណឹងពីព្រោះអីនឹងវាកូនណាគេទៀតមានតែកូនពៅនឹងមួយនឹង

ក៖ ចឹងអ៊ុំសល់តែពៅនឹងមួយទេហោសអ៊ុំ?

ខ៖ ក្រៅពីនឹងគេមានគ្រួសារអស់ហើយនឹងនេះជារឿងរបស់គេទេនឹង

ក៖ អូ៎!បាទអ៊ុំចឹង?

ខ៖ ចង់និយាយថាអានេះវានៅក្នុងបន្ទុករបស់យើងហាស

ក៖ គេគិតថាគ្រួសាររបស់គេដែរទេ?

ខ៖ នេះគេមានគ្នាហើយយើងអត់គិតទេ យើងគិតតែមួយនេះទៅនឹង យើងដុះខាត់វាអោយល្អទៅណាស់

ក៖ បាទអ៊ុំបាទត្រូវ?

ខ៖ អោយវាភ្លឺទៅកុំអោយវាស្រអាប់នឹងហើយយើងដុះខាត់ទៅណាស់

ក៖ ចឹងជាចុងក្រោយនឹងខ្ញុំអរគុណច្រើនដែរអ៊ុំដែរបានអោយខ្ញុំសំភាសន៍ពីប្រវត្តិរបស់អ៊ុំ ហើយខ្ញុំអរគុណច្រើនដែរអ៊ុំបានចំណាយពេលពិភាក្សាជាមួយខ្ញុំដែរទាក់ទង់ពីប្រវត្តិរបស់អ៊ុំចឹងហាសអ៊ុំ?

ខ៖ ចា៎!!នឹងហើយ

ក៖ ចឹងអរគុណច្រើនអ៊ុំ៕៕៕